1 16. juni 2011 Tilladelse til TV 2/DANMARK A/S til at udøve public serviceprogramvirksomhed Kapitel 1. Generelle bestemmelser 1.1. Hjemmel I medfør af 38 a i lov om radio- og fjernsynsvirksomhed, jf. lovbekendtgørelse nr. 477 af 6. maj 2010, kan TV 2/DANMARK A/S s udøvelse af public serviceprogramvirksomhed kun ske med tilladelse fra kulturministeren. Ministeren kan i forbindelse med udstedelse af tilladelsen fastsætte vilkår for programvirksomheden m.v. TV 2/DANMARK A/S virksomhed er udover denne tilladelse særskilt reguleret af lov om radio- og fjernsynsvirksomhed med tilhørende bekendtgørelser, herunder bekendtgørelse om reklamer og sponsorering m.v. af programmer i radio, fjernsyn og on-demand audiovisuelle medietjenester samt indgåelse af partnerskaber, bekendtgørelse om TV 2/DANMARK A/S programvirksomhed, bekendtgørelse om den regnskabsmæssige adskillelse mellem DR s, TV 2/DANMARK A/S og de regionale TV 2- virksomheders public service virksomhed og anden virksomhed, bekendtgørelse om DR's, TV 2/DANMARK A/S' og de regionale TV 2-virksomheders forpligtelse til at udsende meddelelser af beredskabsmæssig betydning, bekendtgørelse om optagelse, opbevaring og aflevering af radio- og fjernsynsprogrammer, bekendtgørelse om korte nyhedsuddrag fra begivenheder af stor interesse for offentligheden samt bekendtgørelse om programvirksomhed på grundlag af registrering samt on-demand audiovisuel programvirksomhed. Den distributionsvirksomhed, som TV 2/DANMARK A/S udøver sammen med DR i kraft af medejerskab af I/S DIGI-TV, sker på grundlag af tilladelsen fra Radio- og tv-nævnet i medfør af radio- og fjernsynslovens 3, stk. 4. TV 2/DANMARK A/S er i øvrigt underlagt dansk lovgivning, herunder telelovgivningen samt medieansvarsloven Tilladelsens dækning TV 2/DANMARK A/S får med nærværende tilladelse ret og pligt til at udøve public service-programvirksomhed med henblik på udsendelse af én landsdækkende tv-kanal. For udsendelse af kanalen gælder de særlige vilkår, som er angivet i afsnit 1.7. Der skal i programfladen stilles sendetid til rådighed for regional udsendelse af programmet fra de regionale TV 2-virksomheder, jf. afsnit 2.4. TV 2/DANMARK A/S skal markedsføre kanalen under navnet TV 2. Navnet kan dog ændres med kulturministerens forudgående samtykke. Dok. nr\n2 Side Tilladelsesperiodens længde og ophør Nærværende tilladelse er en ændring af den af kulturministeren meddelte tilladelse af 17. december 2003 til TV 2/DANMARK A/S til at udøve public service-virksomhed med henblik på udsendelse af én landsdækkende tv-kanal i perioden 17. december 2003 til 31. december Ændringen, som har virkning fra den 1. januar 2011, skyldes dels medieaftalen for af 26. maj 2010, dels tillægsaftalerne til medieaftalen for af henholdsvis 9. januar 2009 og 11. marts I forbindelse med ændringen er der foretaget en redaktionel sammenskrivning af tilladelsen af 17. december 2003 og de ændringer heraf, som har fundet sted i , ligesom de dele af tilladelsen, der relaterer sig til overgangen til digital udsendelsesvirksomhed, er udgået, da de ikke længere er relevante. TV 2/DANMARK A/S kan i tilladelsesperioden ikke beslutte at ophøre med udsendelsesvirksomhed i medfør af tilladelsen, jf. afsnit 3.5. TV 2/DANMARK A/S kan ikke overdrage tilladelsen til andre. Senest den 31. december 2011 skal der være indledt forhandling om eventuel fornyelse af tilladelsen. Staten har ikke pligt til at forlænge tilladelsen Koncessionsafgift Tilladelsen er ikke betinget af betaling af koncessionsafgift, så længe TV 2/DANMARK A/S ejes 100 % af den danske stat. I tilfælde af privatisering kan tilladelsen gøres betinget af betaling af koncessionsafgift Finansiering af udsendelsesvirksomheden Reklamer kan indgå i udsendelsesvirksomheden på TV 2 efter de til enhver tid gældende regler i radio- og fjernsynsloven og bestemmelser udstedt i medfør heraf. Reklameindtægterne, herunder indtægterne forbundet med udsendelse af reklamer i tilknytning til de regionale udsendelser i TV 2-sendefladen, medgår til finansieringen af TV 2/DANMARK A/S. TV 2 kan frem til 1. januar 2012 ikke finansieres ved abonnementsbetaling fra seerne. Fra 1. januar 2012 kan abonnementsbetaling medgå til finansieringen af kanalen. TV 2 skal tilbydes distributørerne til samme abonnementspris per husstand, som samtidig skal være offentliggjort af TV 2/DANMARK A/S. TV 2 DANMARK A/S må ikke stille krav om, at distributionen skal ske i programpakker, herunder i bestemte pakker.\n3 Side 3 TV 2 vil ikke modtage hverken licens eller andre offentlige midler, bortset fra eventuelle mindre tilskud til konkrete projekter Lokalisering TV 2/DANMARK A/S skal høre under dansk jurisdiktion. Selskabets hovedsæde og centrale nyhedsredaktion skal være placeret i Odense. Der må ikke samlet set ske yderligere forskydning af koncernens aktiviteter fra Odense til København i forhold til 1. januar Tilgængeliggørelse Frem til 1. januar 2012 udsendes TV 2 via de sendemuligheder i MUX 1, der er tildelt I/S DIGI TV i henhold til tilladelse fra Radio- og tv-nævnet samt tillæg hertil (jf. radioog fjernsynslovens 3, stk. 4). Kanalen udsendes free to air. TV 2/DANMARK A/S skal i tilknytning til programvirksomheden på TV 2 stille public service-indhold til rådighed via tekst-tv. I/S DIGI TV ejes af DR og TV 2/DANMARK A/S i fællesskab. I/S DIGI TV ejer det tekniske udstyr, der benyttes til MUX 1. Med medejerskabet til det tekniske udstyr følger ansvar for drift og vedligeholdelse heraf. TV 2/DANMARK A/S skal som medejer af I/S DIGI TV samarbejde med den kommercielle DTT-gatekeeper om en simpel elektronisk programguide (EPG). TV 2/DANMARK A/S skal som medejer af I/S DIGI TV i samarbejde med branchen bidrage til at yde den nødvendige information om overgangen fra MPEG-2 til MPEG-4 i MUX 1 fra januar Fra 1. januar 2012 vil TV 2, via aftale med Boxer TV A/S, blive distribueret via de sendemuligheder i MUX 3, der er tildelt Boxer TV A/S i henhold til Radio- og tvnævnets tilladelse af 4. april Distribution af kanalen kan herudover ske via satellit, kabel og andre elektroniske kommunikationsnet. TV 2/DANMARK A/S skal stille public service-indhold til rådighed for særlige målgrupper som anført i afsnit Aftale om bodssystem Det er et vilkår for denne tilladelse, at TV 2/DANMARK A/S samtidig med udstedelsen af tilladelsen indgår aftale med kulturministeren om et bodssystem i tilfælde af manglende overholdelse af vilkårene for tilladelsen, jf. afsnit 3.5. og bilag Ejerskab til TV 2/DANMARK A/S Det er et vilkår for denne tilladelse, at aktierne i TV 2/DANMARK A/S besiddes af staten eller direkte eller indirekte besiddes af én eller flere ejere, der samlet opfylder de krav til kvalifikationer, som har ligget til grund ved statens salg af TV 2/DANMARK A/S.\n4 Side 4 Ved indirekte aktiebesiddelse forstås her alene tilfælde, hvor en kreds af ejere som led i en konsortiedannelse har etableret et fælles selskab, hvis primære formål er at eje aktier i TV 2/DANMARK A/S, og hvor kvalifikationerne hos hver enkelt ejer af det fælles selskab indgik eller ville være indgået i overvejelserne ved statens salg af aktierne i TV 2/DANMARK A/S. Enhver ændring i aktiefordeling, bortset fra medarbejderaktier, eller indflydelse i kraft af aktionæroverenskomst i TV 2/DANMARK A/S eller i tilfælde af indirekte aktiebesiddelse, jf. denne bestemmelses andet afsnit, i et fælles konsortieselskab, skal forelægges Kulturministeriet til afgørelse af, om den direkte eller indirekte ejer/ejerkreds samlet opfylder de krav til kvalifikationer, som har ligget til grund ved statens salg af TV 2/DANMARK A/S. I tilfælde af medarbejderaktier skal Kulturministeriet blot orienteres efterfølgende. Såfremt Kulturministeriet ikke kan godkende ændringen i aktiefordeling eller indflydelse i kraft af aktionæroverenskomst, skal Kulturministeriet tilbyde enhver aktionær i selskabet at købe dennes aktier til markedspris. Ved markedspris forstås den pris, som kan opnås hos en uafhængig køber eller kreds af købere, der samlet opfylder de krav til kvalifikationer, som har ligget til grund ved statens salg af TV 2/DANMARK A/S. Såfremt der ikke kan opnås enighed om opgørelse af markedsprisen, fastsættes denne endeligt af et vurderingsnævn bestående af tre uafhængige vurderingsmænd udpeget af henholdsvis kulturministeren, den eller de sælgende aktionærer samt parterne i fællesskab, for denne sidste vurderingsmand, der fungerer som formand for vurderingsnævnet, dog af Sø- og Handelsretten, hvis parterne ikke har kunnet opnå enighed om udpegning inden for 14 dage. Omkostningerne til vurderingsnævnet afholdes af staten Åbning af nye tv- eller radio-kanaler Det er et vilkår for denne tilladelse, at TV 2 DANMARK A/S ikke åbner nye tv- eller radio-kanaler indtil 1. januar 2012, hvor TV 2 DANMARK A/S får adgang til at opkræve abonnementsbetaling. Kapitel 2. Krav til programvirksomheden på TV 2 De i dette kapitel anførte krav gælder for TV 2, uanset på hvilken måde kanalen distribueres Generelle krav Programvirksomheden på TV 2 indgår i den samlede public service virksomhed i Danmark, jf. radio- og fjernsynslovens kapitel 3.\n5 Side 5 TV 2 skal således indeholde et bredt udbud af programmer omfattende nyhedsformidling, sport, oplysning, kunst og underholdning. Der skal i udbuddet tilstræbes kvalitet, alsidighed og mangfoldighed. Ved programlægningen skal der lægges afgørende vægt på hensynet til informations- og ytringsfriheden. Ved informationsformidlingen skal der lægges vægt på saglighed og upartiskhed. Udsendelsesvirksomheden skal sikre befolkningen adgang til væsentlig samfundsinformation og debat. I udsendelsesvirksomheden skal der lægges særlig vægt på dansk sprog og dansk kultur. TV 2/DANMARK A/S skal gennem en aktiv sprogpolitik medvirke til at bevare og udvikle det danske sprog, så seere møder og oplever et korrekt og forståeligt dansk. TV 2/DANMARK A/S skal tage initiativ til og i programvirksomheden på TV 2 formidle dansk kunst og kultur, herunder den danske kulturarv. TV 2/DANMARK A/S skal i det samlede programudbud tilbyde en bred samfundsmæssig dækning af Danmark og således afspejle den mangfoldighed af kultur, livsopfattelse og levevilkår, der er i de forskellige dele af landet. Nyheds- og aktualitetsprogrammer på TV 2 tilvejebringes fortrinsvis ved egenproduktion Særlige målgrupper TV 2/DANMARK A/S skal styrke sin indsats for de handicappedes adgang til tilbuddene på TV 2 i forhold til niveauet i Dette skal blandt andet ske ved brug af talegenkendelsesteknologi, tekstning, tegnsprogstolkning samt evt. andre nye teknologier. TV 2/DANMARK A/S skal tilbyde flere programmer, der serviceres med brug af talegenkendelsesteknologi. Det samlede antal tekstede timer, herunder antallet af førstegangsudsendte, tekstede timer, skal således stige i forhold til niveauet i TV 2/DANMARK A/S skal prioritere tekstning af programmer, således at langt de fleste programmer på TV 2 er tekstede i løbet af TV 2/DANMARK A/S skal dog ikke tekste direkte debatudsendelser, hvis der på grund af dialogens karakter ikke kan nås en acceptabel kvalitet af tekstningen, direkte sportstransmissioner, koncertoptagelser og trailere. TV 2/DANMARK A/S skal i løbet af 2012 som minimum tekste to nyhedsudsendelser hver aften på hverdage. Ved folketingsvalg skal alle partipræsentationsprogrammer, partilederrunder og selve valgaftenen være fuldt tekstede (inklusive live-udsendelser). TV 2/DANMARK A/S skal tilstræbe, at transmissioner af begivenheder af stor samfundsmæssig interesse tekstes. TV 2/DANMARK A/S skal løbende og i takt med, at de teknologiske muligheder bedres\n6 Side 6 arbejde på at forbedre kvaliteten af tekstningen, herunder at nedbringe fejl og forsinkelse ved livetekstning. TV 2/DANMARK A/S skal endvidere tegnsprogstolke mindst to af de ordinære nyhedsudsendelser på TV 2 i tidsrummet 17-20, jf. også afsnit 1.7. i tilladelsen. Tegnsprogstolkningen sendes på den 4. kanal i DTT-nettet, som sender kl Programindhold på TV 2 Der skal i de enkelte år i tilladelsesperioden sendes nyhedsprogrammer mellem kl. 17 og kl. 24 i mindst samme tidsmæssige omfang som i Der skal være mindst én hovednyhedsudsendelse i den bedste sendetid (prime time). Derudover skal der være nyhedstilbud spredt ud over programfladen og ugens dage. Der skal lægges vægt på programmer med dansk eller andet nordisk sprog som originalsprog. Der skal tilbydes programmer af høj kvalitet til børn. Der skal lægges vægt på dansksprogede programmer. Det tidsmæssige omfang af børneprogrammer må i de enkelte år i tilladelsesperioden ikke være mindre end det gennemsnitlige omfang i perioden Det tidsmæssige omfang af dansk dramatik skal i de enkelte år i tilladelsesperioden mindst svare til det gennemsnitlige omfang i perioden TV 2/DANMARK A/S skal tilstræbe, at over halvdelen af den sendetid på TV 2, der ikke består af nyheder, sportsbegivenheder, konkurrencer, reklamer og tekst-tv, afsættes til europæiske programmer, jf. bekendtgørelse om TV 2/DANMARK A/S programvirksomhed. TV 2/DANMARK A/S skal tilstræbe, at 10 pct. af den sendetid i tv, der ikke består af nyheder, sportsbegivenheder, konkurrencer, reklamer og tekst-tv, eller 10 pct. af programbudgettet, afsættes til europæiske programmer fra producenter, der er uafhængige af tv-foretagender. En passende andel skal forbeholdes programmer af ny dato, dvs. programmer, der udsendes senest 5 år efter deres produktion, jf. bekendtgørelse om TV 2/DANMARK A/S programvirksomhed. TV 2/DANMARK A/S skal påse, at der ikke sendes programmer, som i alvorlig grad kan skade mindreåriges fysiske, psykiske eller moralske udvikling, herunder navnlig programmer, som indeholder pornografi eller umotiveret vold, jf. bekendtgørelse om TV 2/DANMARK A/S programvirksomhed. Andre programmer, som kan skade mindreåriges fysiske, psykiske eller moralske udvikling, må ikke sendes, medmindre det ved valget af sendetidspunkt eller ved tekniske foranstaltninger sikres, at mindreårige i udsendelsesområdet normalt ikke ser eller hører udsendelserne. Når programmerne sendes i ukodet form, skal der forud for\n7 Side 7 dem gives en akustisk advarsel, eller de skal under hele deres varighed være markeret med et visuelt symbol, jf. bekendtgørelse om TV 2/DANMARK A/S programvirksomhed. Programmerne må ikke på nogen måde tilskynde til had på grund af race, køn, religion, nationalitet eller seksuel observans, jf. bekendtgørelse om TV 2/DANMARK A/S programvirksomhed Særligt om regionale udsendelser TV 2/DANMARK A/S skal på nærmere programsatte tidspunkter stille sendetid til rådighed for de regionale TV 2-virksomheders programmer. Der henvises til bilag 1, hvoraf de mellem parterne aftalte sendetider fremgår. Hvor ikke andet fremgår af den som bilag 1 vedlagte aftale, kræver det enighed mellem TV 2 DANMARK A/S og de regionale TV 2-virksomheder at ændre aftalen. Såfremt TV 2/DANMARK A/S og de regionale TV 2-virksomheder i tilladelsesperioden er enige om at ændre de i bilag 1 nævnte sendetidspunkter m.v., skal de ønskede ændringer meddeles kulturministeren med henblik på ministerens godkendelse heraf. Bilag 1 vil i givet fald blive justeret i overensstemmelse med de nye sendetider. For så vidt angår eventuelle tvister henvises til afsnit Særligt om styrkelse af dansk filmproduktion TV 2/DANMARK A/S skal bidrage til at styrke dansk filmproduktion. Dansk filmproduktion skal i denne sammenhæng forstås som produktion af spillefilm og kortog dokumentarfilm udført hos uafhængige producenter. Herudover skal TV 2/DANMARK A/S bidrage til Talentudviklingsordningen. Nærmere bestemmelser om TV 2/DANMARK A/S forpligtelser over for dansk film er fastsat i bilag Andet TV 2/DANMARK A/S skal tilstræbe at gøre det muligt for Statens Mediesamling at give publikum adgang til, inden for rammerne af ophavsretslovgivningen, at se eller høre tidligere udsendte nyheds- og aktualitetsudsendelser på TV 2. TV 2/DANMARK A/S skal blandt andet af kulturarvsmæssige hensyn bevare sine programarkiver. TV 2/DANMARK A/S skal fremme digitaliseringen af programarkiverne for bl.a. på denne måde at give borgerne adgang til sine programarkiver, dog med de begrænsninger, der følger af lovgivningen m.v., herunder ophavsretsloven. TV 2/DANMARK A/S skal aktivt arbejde for i videst muligt omfang at kunne gøre TV 2/DANMARK A/S programarkiver tilgængelige for befolkningen og forskermiljøerne. TV 2/DANMARK A/S skal gennemføre dialog med befolkningen om public servicevirksomheden. Dialogen skal finde sted i organiseret form, og TV 2/DANMARK A/S skal afholde mindst 2 årlige møder med lytter- og seerorganisationerne m.fl.\n8 Side 8 Dialogen skal udbygges med offentlige konferencer/høringer m.v. i forbindelse med blandt andet de enkelte års programtiltag og programlægning. TV 2/DANMARK A/S er forpligtet til at have en Seernes redaktør ansat. Redaktøren skal overvåge TV 2/DANMARK A/S behandling af henvendelser fra seere, herunder klager over TV 2/DANMARK A/S virksomhed, med henblik på at sikre en høj programetik og journalistisk standard i den samlede programvirksomhed på TV 2. Redaktøren kan som led i sin virksomhed fremsætte kritik, afgive henstillinger eller i øvrigt fremsætte sin opfattelse af konkrete sager eller redaktionel praksis. Endvidere skal redaktøren bl.a.: 1) fremme dialogen med seerne om TV 2/DANMARK A/S programetik og behandling af klagesager, 2) foretage en løbende registrering af henvendelser til TV 2/DANMARK A/S, herunder klager over TV 2/DANMARK A/S virksomhed, og 3) halvårligt rapportere til bestyrelsen om sin virksomhed. Kapitel 3. Tilladelsens overholdelse 3.1. Radio- og tv-nævnets tilsyn med overholdelse af tilladelsesvilkår Efter radio- og fjernsynslovens 44 a fører Radio- og tv-nævnet tilsyn med TV 2/DANMARK A/S public service programvirksomhed. Nævnet kan i den forbindelse påtale overtrædelser af loven og bestemmelser fastsat efter loven samt vilkår fastsat i forbindelse med udstedelsen af tilladelsen. Nævnet kan endvidere afgive indstilling til kulturministeren om inddragelse af tilladelse udstedt i medfør af 38 a. I henhold til lovens 44a varetager Radio- og tv-nævnet endelig de opgaver og funktioner, der følger af den mellem Kulturministeriet og TV 2/DANMARK A/S indgåede aftale om et bodssystem for tilladelse til at udøve public serviceprogramvirksomhed, jf. afsnit Redegørelse for opfyldelse af tilladelsesvilkår TV 2/DANMARK A/S skal hvert år udarbejde en redegørelse for, hvordan vilkårene for denne tilladelse er blevet opfyldt i det forudgående kalenderår. Redegørelsen skal bilagt årsregnskabet for TV 2/DANMARK A/S for forudgående kalenderår sendes senest 1. maj til Styrelsen for Bibliotek og Medier med henblik på Radio og tv-nævnets vurdering. Redegørelse og regnskab skal endvidere sendes til kulturministeren og så længe staten ejer aktier i TV 2/DANMARK A/S til Rigsrevisionen. Følgende oplysninger skal fremgå af redegørelsen: omfang og placering af nyhedsudsendelser på TV 2\n9 Side 9 omfanget af dansksprogede programmer, herunder børneprogrammer omfanget af dansk dramatik omfanget af programmer til børn TV 2/DANMARK A/S brug af tekstning, tegnsprogstolkning eller andre teknologiske metoder til at styrke handicappedes adgang til tv-programmerne fordelingen af forskellige programtyper på sendefladen, hvordan disse programudbud er blevet brugt af seere og lyttere, og hvordan publikum har vurderet programmerne. De statistiske oplysninger skal udformes på en sådan måde, at det er muligt at følge udviklingen og sammenligne over årene TV 2/DANMARK A/S dialog med befolkningen, herunder særlig lytter- og seerorganisationerne og de organisatoriske rammer for denne dialog TV 2/DANMARK A/S engagement i dansk filmproduktion et delregnskab for TV 2/DANMARK A/S public service virksomhed (TV 2) Selskabets revisor påser at de regnskabsmæssige oplysninger i redegørelsen er korrekte, og at der foreligger en tilfredsstillende dokumentation for øvrige talmæssige oplysninger, der har betydning for vurdering af redegørelsen. TV 2/DANMARK A/S skal på begæring fra Kulturministeriet, Radio- og tv-nævnet eller så længe staten ejer aktier i TV 2/DANMARK A/S Rigsrevisionen udlevere de oplysninger vedrørende programvirksomhed og økonomiske forhold m.v. i relation til TV 2, som er nødvendige for hhv. ministeriets, nævnets og Rigsrevisionens tilsynsopgaver Tvister mellem TV 2/DANMARK A/S og de regionale TV 2-virksomheder Såfremt der i tilladelsesperioden opstår uenighed mellem TV 2/DANMARK A/S og de regionale TV 2-virksomheder om forståelsen eller opfyldelsen af bestemmelserne om sendetidspunkter m.v. i bilag 1, forpligtes TV 2/DANMARK A/S til at lade uenigheden afgøre bindende ved voldgift. De respektive regionale TV 2-virksomheder påtager sig i deres public service-kontrakter med kulturministeren en tilsvarende forpligtelse. Voldgiftsretten sættes med tre voldgiftsmænd, hvoraf TV 2/DANMARK A/S og de regionale TV 2-virksomheder i forening hver især udpeger én voldgiftsmand. Den tredje voldgiftsmand, der skal være voldgiftsrettens formand, udpeges af TV 2/DANMARK A/S og de regionale TV 2-virksomheder i fællesskab eller, såfremt enighed derom ikke kan opnås, af Sø- og Handelsretten i København. Voldgiftsretten fastsætter selv de processuelle regler. Omkostninger i forbindelse med voldgiftssagen afholdes af TV 2/DANMARK A/S og/eller de regionale TV 2- virksomheder, idet voldgiftsretten træffer bestemmelse om, hvem der skal bære voldgiftssagens omkostninger, herunder godtgørelse og honorar til voldgiftsretten.\n10 Side Ændringer i tilladelsesvilkår Kulturministeren kan ændre nærværende tilladelsesvilkår i det omfang internationale forpligtelser gør det nødvendigt. Kulturministeren kan såfremt TV 2/DANMARK A/S ikke ejes 100 % af den danske stat gøre tilladelsen betinget af betaling af koncessionsafgift, jf. afsnit 1.4. Kulturministeren kan i forbindelse med et eventuelt salg af statens aktier i TV 2/DANMARK A/S udbygge og præcisere bestemmelserne i afsnit om ejerskab til TV 2/DANMARK A/S. Ministeren kan i den forbindelse endvidere ændre tilladelsesvilkår, der ikke vedrører programvirksomheden, jf. tilladelsens kapitel 2. Væsentlige ændringer i TV 2/DANMARK A/S indtægtsgrundlag, der medfører mindreindtægter for stationen, giver adgang til genforhandling af tilladelsesvilkår. Tilsvarende gælder, hvis ændringer i national lovgivning nødvendiggør ændringer i tilladelsesvilkårene, som medfører merudgifter eller mindreindtægter for selskabet. Bilag 1 om sendetidspunkter for regionale udsendelser kan ændres efter de i afsnit 2.4. fastsatte bestemmelser. Øvrige ændringer forudsætter enighed mellem parterne Sanktioner Bøder TV 2/DANMARK A/S kan pålægges bøde efter radio- og fjernsynslovens almindelige bestemmelser, for nærværende i tilfælde af: tilsidesættelse af Radio- og tv-nævnets afgørelser efter lovens 44 (om reklamer og sponsorering m.v. af programmer i radio, fjernsyn og on-demand audiovisuelle medietjenester samt indgåelse af partnerskaber) overtrædelse af 87 (om optagelse og opbevaring af programmer på bånd) eller pålæg udstedt i medfør af denne bestemmelse overtrædelse af 90, stk. 2 (om udnyttelse af enerettigheder til begivenheder af væsentlig samfundsmæssig interesse) overtrædelse af bestemmelser i forskrifter vedrørende reklame og sponsorering m.v. af programmer i radio, fjernsyn og on-demand audiovisuelle medietjenester samt indgåelse af partnerskaber og udsendelse af beredskabsmeddelelser i det omfang, overtrædelserne efter disse forskrifter kan pålægges bødestraf. Overtrædelse af bestemmelser i forskrifter vedrørende korte nyhedsuddrag fra begivenheder af stor interesse for offentligheden i det omfang, overtrædelserne efter disse forskrifter kan pålægges bødestraf.\n11 Side Inddragelse af tilladelse Kulturministeren kan, jf. radio- og fjernsynslovens bestemmelser herom efter indstilling fra Radio- og tv-nævnet inddrage tilladelsen midlertidigt eller endeligt, såfremt TV 2/DANMARK A/S: 1. overtræder loven eller bestemmelser fastsat efter loven, såfremt overtrædelsen er grov eller overtrædelser er ofte gentagne 2. overtræder givne tilladelsesvilkår groft eller gentagne gange 3. nægter at betale en pålagt bod 4. ikke udnytter tilladelsen eller der sker en væsentlig afbrydelse af programvirksomheden. I tilfælde af arbejdskonflikt vil der dog kunne ske midlertidig ophør/indskrænkning af udsendelsesvirksomheden 5. tilsidesætter radio- og fjernsynslovens bestemmelser vedrørende opbevaring af bånd, eller pålæg, der er meddelt efter denne bestemmelse 6. tilsidesætter pålæg vedrørende udsendelse af beredskabsmeddelelser Bod Kulturministeren og TV 2/DANMARK A/S indgår samtidig med udstedelse af denne tilladelse aftale om et bodssystem for tilsidesættelse af vilkår for tilladelse til at udøve public service-programvirksomhed. Aftale vedlægges som bilag 3. Bilag: Bilag 1: Sendetider m.v. for de regionale TV 2-virksomheders programmer. Bilag 2: Nærmere bestemmelser om anvendelsen af filmpengene. Bilag 3: Aftale om bodssystem.


Oveni tilbud: 10 Dagens Spins på døgn efter oprettelse Dag 1 tæller siden første hverdag Ingen indbetaling kræves — Der er ingen omsætningskrav på Dagens Spins Dagens Spins skal aktiveres dagligt i begrænset tidsrum jf. Casino knappen Hver eneste dag er der spins at hente via CasinoGo - betingelse gælder. Tilbuddene findes og aktiveres gennem CasinoGO-knappen, som minder dig om man daglige lækkerier, før de forsvinder igen.\nIndbetaling: kr. Omsætningskrav: 10x på spillemaskiner før for 60 dage Yderligere regler plus vilkår gælder regler og vilkår Behøves ikke -reklameindhold- Fordele ved mobil kasino Mobil casino er kommet for at blive, og det er der herredshøvding grunde til. I og med, at vi i dag bruger mobilen plus tablets mere og mere, vil man altid have adgang til dine favorit-spil på casinoet via mobilen. Der er masser af fordele ved at spille kasino på mobilen: Du undgår at måtte bruge NemID hver eneste gang, man skal logge dig ind på dit foretrukne casino. Når først du har oprettet din konto via computeren inklusive NemID, er det ikke længere nødvendigt at anvende NemID ved login på mobilen. Dette sparer dig både meget tid og besvær — så behøver du ikke fiske dit NemID frem ad pungen hver gang, du barriere spille Du kan spille hvor hvordan helst. Om du keder dig pr. toget, venter på en ven ellers noget helt tredje, så kan man slippe for den kedelige ventetid ved at snuppe et par spins på gratis spilleautomater , eller spille et par runder gratis blackjack.\nIkke altid muligt at få en app. Let adgang til spil i browser. Ny spil skal tilføjes separat. Nye spil tilføjes automatisk.\nAt garnvinde stadig flere kontanter. Sikke læs inklusive herunder - ægte inde læselyst. Doven damp begynde frem inklusive at formindske et indblik på designet, sikke er Book of Ra aldeles meget typisk spilleautomat. Den har det typiske arrangement inklusive 5 tromler á 3 ruder.\nFeature spil casino med gaver


Billeje i Loviisa - billig biludlejning Loviisa\nLej billig bil i Loviisa\nBillig billeje i Loviisa er kun mulig, hvis hvis man kan reservere i god tid før afrejsen. Hvis man gør det, er der betydelig større udvalg af billige udlejningsbiler i Loviisa og man kan spare op til 15-40% af udlejningsprisen. Sammenligne priserne her vedrørende biludlejning i Loviisa og vælg det mest tilpassende køretøj og reservere online. Gør det helt nemt hejmmefra. Hvis det gælder billeje i Loviisa, giver de fleste biludlejningsfirmaer mulighed for at afhentning og aflevering kan ske på forskellige steder. Men man skal tage hensyn til at man i god tid skal anmelde, hvis man vil aflevere bilen i et andet land.\nBiludlejning i Finland i lufthavn - billeje i Loviisa\nI Finland er der mange muligheder for billeje i lufthavn og man kan også vælge lufthavnen for lejebilens afleveringssted. Selvfølgeligt er der mulighed ved biludleje i Loviisa for at angive et andet sted for bilens aflevering. Hvis man valgte billeje i Loviisa, I Finland et andet sted end lufthavnen, men vil fortsætte rejsen med fly, og vil aflevere bilen i lufthavnen, kan man angive lufthavnen som afleveringssted, men det skal man antyde i forvejen ved online reservationen. Reservere bil online og vælg et af udlejningsstederne i Loviisa, eller hvis du ankommer med fly, kan du unytte biludlejning i lufthavn i Finland i følgende byer: Kittila, Kuopio, Kuusamo, Lappeenranta, Maarianhamina, Oulu, Rovaniemi, Turku, Vaasa\nSammenlign tilbud på billeje i Loviisa\nSammenlign tilbud på priser af billeje i Finland og i mere end 160 lande i hele verden. Du kan altid finde billig billeje i Loviisa, da vores system hjælper dig at sammenligne priser af forskellige biludlejningsfirmaer, så du kan nemt finde og reservere den bil du ønsker dig i dit hjem, måske 50 % billigere end andre steder. Hvis du ved i forvejen, hvor du skal hen på ferie eller forretningsrejse, laver du bare en enkelt søgning i biludlejningsfirmaernes database og vores system sammenligner priserne på billeje i Loviisa og finder dig de bedste tilbud.\nDa tilbudet kan være enorm og du kan vælge i flere kvalitetskategorier, finder du først de billigste priser på lejebil i Loviisa øverst på listen. At vores system sammenligner priserne på billeje i Loviisa af forskellige biludlejningsfirmaer, hjælper dig at finde den bedste pris/værdi forhold som det passer dine forventninger. Hos os finder du garanteret de billigste biludlejnings priser i Loviisa. Og hvis noget sker tilfældigt, kan du ændre eller annullere din reservation gratis ifølge bestemte vilkår.\nBilleje prissammenligning i Loviisa billigst kun med en klik!


Tegneserier i anden sammenhæng\nTegneseriestil i anden sammenhæng\nSjove oplevelser med bestillingsopgaver\nNår der er fokus på tegneserieskabere, så går snakken altid om de mere eller mindre mærkværdige serier, de har begået, mens andre aktiviteter forbigås. Af pekuniære grunde anspores kreative mennesker imidlertid også til andre beskæftigelser end frembringelsen af deres kunstværker, således også hos serieskabere.\nRune Kidde, Freddy Milton og Ingo Milton ved lanceringen af "Valhalla" i 1978\nJeg ville dog ikke have redegjort for denne del af mit tidsforbrug, hvis ikke jeg syntes jeg havde lagt et vist engagement i disse bestillingsopgaver. Mellem år og dag er det blevet til en hel del af den slags, og om nogle af disse er der tilmed en lille historie, jeg synes er værd at fortælle.\nJeg er sommetider blevet spurgt, om det ikke er en skrækkelig prostitution at lade sig hyre til noget, som andre mennesker vil have promoveret, og dertil kan jeg heldigvis uden at blinke svare, at sådan har jeg ikke selv oplevet det  måske fordi jeg ikke har en smart og flatterende modepræget stil, der kan sælge tidens budskaber og produkter. Når jeg bliver kontaktet, er det som regel fordi man savner er sjov vinkel på noget, som ellers risikerer at virke for tørt og kedeligt. Det skal dog siges, at jeg faktisk har lavet noget, som skulle være tørt og sagligt, men det betragter jeg ikke selv som det mest vellykkede.\nMedicin og hvad deraf følger\nFor nu at starte med det kedeligste, så var en af de første opgaver jeg fik, at illustrere en ugentlig side med sygdomme og deres behandling. Lasse Hessel var noget af en multikunstner, når det gjaldt popularisering af lægestof, og han havde en overgang både en daglig avisstribe samt en ugentlig helside i farver kørende i en række ugeblade i Danmark og i udlandet. Jeg husker især, at Robert Viby lavede nogle ganske nydelige sider til Hjemmet, hvis niveau jeg kæmpede bravt med at nå med min udgave af Dr. Berg. (Der skal åbenbart være noget opadstræbende over populærpressens medicinere, i stripudgaven hed lægen Dr. Høy). Jeg var dog ikke ene på skansen. Den senere estimerede tegner Ole Pihl kæmpede også bravt med for højt blodtryk, og forstoppelse blev tegnemæssigt kureret af Thomas Kjellerup.\nDa jeg havde leveret min børnesygdom nr. 8, astma, anede jeg ikke, at denne lidelse som en boomerang skulle ramme mig år senere, men fra en anden kant. Det skete i form af en henvendelse fra et bureau, der havde det multinationale medicinalfirma Glaxo som kunde. På deres program havde de noget astmamedicin til børn, men problemet var, at børnene glemte at holde øje med sygdommens svingninger. For at få doseringen til at passe, skulle ungen blæse i et Peak-flow-meter morgen og aften, og til den ende havde man fået den idé at udarbejde noget beskæftigelsesmateriale, så at opmærksomheden i al fald blev fastholdt omkring den første måned af behandlingen.\nSå jeg måtte i gang med at lave hovedbrud og opgaver (børn er jo så glade for den slags…) og en lille sød tegneserie om en drageunge, der taber pusten og først til sidst formår at tænde fødselsdagslagkagen med sin ildsprudende ånde. I en udgave til mindre børn blev hæftet udformet som en malebog med peakflowtabeller på strategiske punkter og plads til små klistermærker af Puffs klassekammerater, som kunne klistres ind, når man pænt havde målt sin astma. Glaxo var glad for materialet, og hæfterne blev genoptrykt. Problemet for firmaet var bare, at de ikke fik forøget markedsandelen, og at det stod lægen frit for at udlevere hæfterne, selv om han måske ordinerede konkurrenternes billigere medicin.\nEn fordel ved illustrationer i tegnefilmstil, som mine kunder ofte kalder det, når de skal beskrive, hvad de ønsker, er, at de kan reproduceres i næsten en hvilken som helst størrelse uden at det hæmmer overskueligheden. Men jeg må indrømme, at jeg lærte lidt ekstra om begrebet, da Faxe-bryggerierne investerede i en knapsel-trykkemaskine. På det tidspunkt var flexo-tryk en stor nyhed- Tænk, at man nu kunne trykke på blød plastic  tilmed i to farver! Sådan no’en flotte motiver gravet ud fra indersiden af Faxe’s kondivand-kapsler så simpelthen så tæskelækre ud på cowboyjakken eller kasketten.\nFaxe havde indledt med en suite af astrologi-tegn, og da jeg kom ind på kapslens bagside var det med motiver fra tegneserieverdenen. Jeg lavede vel hundrede stykker, og det var et fedt bijob for en håbefuld ung serietegner. Foruden de allestedsnærværende Disney-motiver kom jeg grundigt omkring i serieverdenen og sprøjtede knapsler ud med Superman og Batman, Hagar og Basserne, Skipper Skræk og Smølferne. Den største udfordring havde jeg nok i Jens Lyn, og knapseltrykkemaskinen havde svære kvaler med at gengive min tillempede udgave af Alex Raymonds feathering-teknik på Kejser Ming…\nSom en modvægt til promoveringen af disse boblevand må jeg nævne, at jeg har slået et djærvt slag til fremme af ernæringen af den opvoksende generation. Dengang der stadig var noget, der hed Statens Husholdningsråd og man holdt fanen højere end den senere Fødevarestyrelse, fik jeg til opgave at lave en plakat, som forbavsende nok hænger nogle steder endnu hos skoletandlæger og på klinikker. Oplægget var nogle menneskeliggjorte levnedsmidler, som helst skulle foretage sig et eller andet. Jeg kom så på den idé at arrangere et kapløb, hvor de sunde levnedsmidler på rigtig pædagogisk manér vandt løbet foran pommes-fritter, fastelavnsboller og slikkepinde. Men børns logik er ubønhørlig. I en børnehave, hvor plakaten var blevet hængt op, spurgte pædagogerne huldsaligt, hvordan det mon dog kunne være, at rugbrød og mælk kom først i mål, mens vingummibamsen og isvaflen kom sjokkende langt bagefter. Svaret kom prompte: ”Det er fordi de har kondisko på!”\nI mit forsøg på at understøtte vindernes effektivitet havde jeg forsynet deltagerne i opløbsfeltet med uomtvisteligt hurtigere kondisko, mens de stakkels forpustede svæklinge bagest ikke var blevet udstyret med andet end sutter og kameluldstøfler! Som om enhver ikke kunne sige sig selv, at det ville være pløk-umuligt at komme i førerposition med sådan en åndsvag fodbeklædning! Efter selv at have fået børn har jeg forhåbentlig lært noget mere om, hvordan man skal vægte sine virkemidler over for det kræsne publikum.\nJeg havde lavet min ernæringstegning i A3-format, men Husholdningsrådet blev så begejstret over den, at de trykte den i A1-format, og den forstørrelse gik udmærket. Senere har de brugt den så langt borte som i Japan. Det blev min første plakat, og siden har jeg holdt mig inden for formater mellem knapsler og A1…\nPlakater i Klassen\nJeg er aldrig blevet så eftertragtet en illustrator, at der partout skal laves en årlig kalender med mine tegninger, men jeg lavede over to år illustrationer til et initiativ, der kaldte sig Klassens Kalender. Et morsomt par dukkede op på Gimles fordringsløse debutadresse ved Det gamle Grønttorv. Det var d’herrer Bøgh og Rasmussen, den ene var juniorpartner i et herreekviperingsfirma på Frederiksberg, den anden fyr var vist noget inden for den pædagogiske sektor. De havde fået den formidable idé, at der måtte være afsætning på kalendere i stort format til landets skoleklasseværelser, og dem er der jo unægtelig en del af. Så hvis bare nogle af dem ville købe kalenderen, ville sagen være bøf. De sjove illustrationer skulle befinde sig på ferier og fridage, så de fleste blev weekend-motiver på små tre centimeters højde, men hvad pokker, jeg havde jo tegnet Knapsler! Så jeg tegnede en miniudgave af Villiam (en figur, der under navnet Gustav fik en revival i Alines undervisningsmateriale, Stavevejen) og lod ham foretage sig en masse kuriøse ting rundt omkring på kalenderen, hvis motiver i modsætning til knapslerne var i flot 4-farve-tryk. Et andet år jeg lavede motiver til Klassens Kalender var det blevet olympiadeår, så jeg blev trukket gennem visualisering af næsten samtlige olympiske discipliner, nogle af dem fik jeg heldigvis lov at give en humoristisk drejning. Jeg ved ikke om firmaet stadig eksisterer, men de var i al fald gode forretningsmænd hvad mig angår. Senere har flinke kolleger fortalt mig, hvad man bør forlange for 50 motiver i farver.\nHelt så fedtet var man ikke hos Landsudvalget for Skoleidræt, hvor jeg fik lejlighed til at lave tre plakater som inspirationsmateriale til gymnastikundervisningen. Den første gav sig selv, idet det var en myldreplaket delt op i årstider, hvor børnene simpelthen skulle foretage sig alle de udendørsaktiviteter, man kunne tænke sig i årets løb.. Jeg tror, at der var næsten 80 børn på den plakat. Sværere var det derimod med de to andre motiver, for det skulle være enkeltstående billeder men selvfølgelig med så meget som muligt brokket sammen. På Afrika-plakaten skulle der være en neger-kraal med dansende indfødte og en safari i anmarch. Desuden skulle der være en savanne med flokke af elefanter, antiloper og løver samt en flod med træstammer og krokodiller. Ydermere skulle der være en strimmel jungle med papegøjer, aber og lianer, og så måtte Tarzan naturligvis heller ikke mangle! Det tog mig en del hovedbrud at komponere et blot nogenlunde antageligt motiv med de elementer, og jeg betingede mig, at man ikke viste plakaten til skolens biologi- og geografilærere, som nok ville lade et par ord falde om biotopernes usandsynlige sammenfald.\nDen hårdeste nød at knække var dog cirkusplakaten, for her skulle man helst se alle i aktivitet samtidig. Det var pladask-umuligt, for selv under træning er der kun få numre i manegen samtidig. Så jeg kastede håndklædet ind i ringen. Løsningen blev, at jeg viste forteltet til manegen, hvor de mange artister venter på at komme ind, og så et enkelt fyldigt nummer anskuet gennem sprækken i forteltet ind i selve manegen. At introducere amerikanske tilstande med mange numre i manegen samtidig bød mig inderligt imod. Jeg, som ikke engang bryder mig om at zappe mellem fjernsynets mange kanaler. Men motivet blev nok til gengæld det smukkeste enkeltbillede jeg har begået.\nFra Kataloger til Krimi\nDen mest effektive display af min stil i relation til hovedmålgruppe, for nu at kompromittere beretningen med lidt reklamejargon, er nu alligevel de op mod hundrede illustrationer jeg lavede til børnebibliotekernes hovedkatalog ”Læs om…” udgivet af den nu hedengangne Bibliotekscentral. Under eftervirkninger af knapsel-boomet designede jeg alle motiverne i en cirkel, og jeg fik lejlighed til at tegne både humoristisk og seriøst, tænksomt og dramatisk. Men jeg havde ikke sørget for at reservere mig rettigheder til genanvendelse med reprint-honorar og del slags finurligheder, som jeg først lærte senere, så hvert andet år i et helt årti genoptrykte Bibliotekscentralen mine illustrationer uden at jeg fik andet honorar end det nye vignetter kunne afstedkomme, så jeg kan med sikkerhed sige, at det ikke var min skyld, at Bibliotekscentralen gik konkurs!\nJeg har tilbagevendende i årenes løb lavet en del vignetter til pædagogisk materiale, men det morsomste har nok været den krimi, jeg lavede til Grafisk Forlags ”Så Dansk” læsebogsserie. Man har nok tænkt, at mine spillebøger kvalificerede mig til opgaven, så jeg omarbejdede et oplæg og fik en mordgåde ud af det med arvinger og faldgruber, som de kvikke elever nok let kryber udenom. Jeg fik kun fire sider til rådighed, men til gengæld havde alle mistænkte tydelige motiver, som den slags foreskriver. Alt i alt må jeg indrømme, at jeg misunder vore dages skolebørn. I min skoletid måtte vi nøjes med H C Branner og Hilmar Wulff…\nBlodlegemer og Muskelsvind\nOm jeg kunne tegne livet i en blodåre? Jo, det mente jeg nok, jeg kunne, hvis jeg fik fortalt, hvad der skulle ske der. Det drejede sig om et blad udgivet til Frivillige Bloddonorer, og der ville man gerne have en livsbekræftende historie om et sødt lille rødt blodlegeme, som forlader hjemmet hos den glade giver, går så gruelig meget igennem for at finde et nyt hjem hos et andet menneske og betyde selve LIVET for vedkommende. Det var jo et rørende men sandfærdigt eventyr, så jeg gik i gang med at lave nogle indtagende småfyre, der kunne fistre af sted i blodåren på skøjtebrædder og gøre nytte med at bringe iltflasker rundt. Siden fik jeg nogle slemme bakterier på halsen, men så var der heldigvis et politikorps af hvide blodlegemer, som bøffer dem et par på sinkadusen, når de blev for slemme. En dag gik der hul på blodåren, så de små blodplader måtte ile til for at lægge kyllingetråd over hullet, så ingen af småvæsnerne i blodåren drattede ud. Men nu skal man ikke tro, at jeg altid bruger den bekvemme politisk korrekte vinkel.\nJeg blev kontaktet af en sjov fyr, der skulle lave en brochure til omdeling på fjerkræslagterierne og oplyse om god hygiejneskik blandt medarbejderne. Men han var kommet på den idé, at det ville være sjovere at lave en tegneserie set fra bakteriernes synsvinkel. Så brochuren kom til at hedde Kampen mod Hygiejnen og fortalte om en dramatisk kongres, som bakterierne havde indkaldt for at komme denne omsiggribende hygiejne til livs. Det blev en regulær Karius og Baktus historie, hvor Camphylobaktor United og Club Salmonella diskuterer, hvorledes man kan omgå de uhyggelige hygiejneforanstaltninger, der er ved at vinde udbredelse blandt slagteriarbejderne. Det var lige før, at man i vores version var ved at få ondt af de stakkels bakterier, der fik stadig færre chancer for at overleve. Siden har vi sammen lavet en brochure til håndværkere om sikkerhed på arbejdspladsen, Ti små Håndværkere, og den blev lige så sjov.\nEn overgang lavede jeg en månedlig stribe til Muskelsvindsfondens medlemsblad Muskelkraft, der skulle være en slags skæv kommentar til lederens indhold. Muskelsvindsfonden er noget af en gadedreng i helsesektoren. Mens de andre sundhedsfremmende organisationer er pæne og sobre institutioner, undslår Muskelsvindsfonden mere diskutable chancer for indtjening. De har en god økonomi på grund af deres overskudsgivende Grøn Koncert konstruktion hver sommer, men da der var casino på TV var fonden også på banen. Denne satsning gav dog ikke pote. Men man tager ikke sig selv højtidelig. Flere gange kom jeg med en ironisk kommentar til deres aktiviteter, og det var skam helt i orden.\nAIDS  historien, der ikke måtte komme frem\nEn programmedarbejder fra DR, som tidligere havde været med til at producere Oda og Ole, et lille oplysende hæfte tegnet af Per Tønnes om nytten af at bruge kondom, havde af AIDS-fondet fået til opgave at nå ud til arbejdspladser og erhvervsliv om deres virksomhed, og han kontaktede mig om at få lavet et lille hæfte i den anledning. Udgangspunktet var en lille pølsefabrik, hvor der blev ansat en ny medarbejder, der vistnok var homofil eller noget. Fanden bryder løs, da staklen skærer sig i fingeren midt under slagtningen og udbeder sig et plaster. Som formidler af de undertrykte fordomme udtænkte vi et par negative knækpølser, Brok og Børge, som kommenterer hændelserne uden den omsvøb, som de menneskelige figurer udtrykker sig med. Midt under arbejdet indtraf så en situation fra kantinekøkkenet på Politikens Hus, hvor man vistnok havde fundet ud af, at en af de ansatte var HIV-positiv. Vi troede, at dette ville blive en ekstra anledning til at få materialet ud, men der skete det modsatte. Igennem længere tid havde AIDS-fondet kørt med den humoristiske vinkel i sine kampagnetiltag. I løbet af arbejdet med dette projekt skiftede stemningen imidlertid, og det blev suspekt at anskue AIDS-problematikken humoristisk. AIDS er jo faktisk en alvorlig sag! Så da man skulle finde sponsorer til udsendelsen, var det blevet uacceptabelt at behandle emnet så taktløst. Men hvem ved, måske skifter stemningen igen. Der er i al fald ingen udsigt til, at emnet skulle gå hen og blive uaktuelt.\nSøren Sømand  en maritim fugl på vilde vover\nFor tiden er jeg Danske Tegneserieskaberes repræsentant i ophavsretsforvaltning, og for nogle år siden fik jeg selv en demonstration af, hvad disse sager kan indebære. Tidligere havde jeg designet en maritim fugl i tegnefilmstil til en sweatshirt, men der blev aldrig brug for den. Jeg aftrykte den så i en annonce i det nu hedengangne Danish Illustration som et eksempel på min kunnen, og haps, så var der et reklamefirma, som stod og trængte til sådan en fugl.\nSagen var den, at et dansk chokoladefirma, Heinrich Jessen, i tyve år havde udnyttet sin licens på anvendelsen af Anders And til deres pålægsprodukt, Anders And Pålæg, som lignede chokoladepålæg men var lavet af det billigere vekao. Så var der sket det, at den multinationale Nestlé-koncern havde købt verdensrettighederne til anvendelse af Disney-figurer til levnedsmiddelprodukter, og det hørte Anders And Pålæg jo under. Disney opsagde derfor aftalen, og Heinrich Jessen, der i mellemtiden var blevet opkøbt af det norske Freia, måtte skyde en hvid pind efter sit lønsomme produkt eller prøve at finde en erstatning, og her var det, man så min fjerede figur. Jeg blev kontaktet, og vi prøvede at lave forskellige alternative versioner med missekatte og bjørne, men nej, Freia havde forelsket sig i min oprindelige figur, som blev døbt Søren Sømand og lanceret for endnu flere markedsføringskroner. Der var helsides-indrykninger i Anders And & Co og reklamespots i TV2 produceret af Jannik Hastrups studio. Det gik over al forventning. Faktisk solgte Freia mere pålæg med Søren Sømand end de havde gjort med Anders And. Alle var glade. Men der var også rygter i branchen. Nogle på bureauet havde hørt, at Nestlé havde tænkt sig at sende Anders And Pålæg på markedet igen, nu hvor rettighederne var faldet som en gratis appelsin i deres turban, men det rystede man af sig. Der måtte dog være grænser for, hvor ufint konkurrenter ville kunne finde på at optræde, i al fald i Danmark.\nMen nej, Nestlé gik til Disney og krævede sin ret, og Disney må have følt sig forpligtet af den store pose penge, Nestlé havde ofret, for man lod Disneys patentkontor henvende sig til Heinrich Jessen med krav om at trække produktet tilbage, for ellers kunne der falde brænde ned. Så blev alle straks mindre glade. Ville man virkelig køre en plagiatsag omkring Søren Sømand? En figur, der ikke minder mere om Anders And end så mange andre figurer fra forskellige tegnefilmselskaber har gjort det i tidens løb, ja, som stadig bliver designet dagligt på tegnebordene hos Dreamworks og Don Bluth og alle mulige andre steder? Det var for pinligt. Og alternativet var tilmed kun kommet på bordet fordi Disney selv havde opsagt en kontrakt med en loyal og pligtopfyldende kunde i over en menneskealder. Men hvad kunne en dansk dommer mon tænkes at ville mene, hvis han blev spurgt? En person, der ikke kender til branchens designprincipper? Nå, Heinrich Jessen spillede cool og svarede, at man ikke kunne se nogen belastende overensstemmelse i formgivningen. Så måtte Disneys patentkontor til at grave i årtiers produktion for om muligt at finde en figur, som lignede Søren Sømand og som Disney kunne have været først med.\nDet som gjorde mig hed om ørerne var, at det sådan set var flintrende ligegyldigt, om jeg havde kendskab til sådan en figur eller ej, den blotte tilstedeværelse af et lignende design et eller andet sted kunne have været nok til at påberåbe sig ophavsretten. Og da reklamefirmaet for at det hele skulle ligne den oprindelige kontrakt havde ladet mig beholde ophavsretten til figuren, kunne erstatningskrav i millionklassen i teorien risikere at havne på mit skrivebord. Bekymringscirklerne i gulvet blev dybere og dybere. Det eneste Disney dog kunne komme op med var en hjælperfigur til Moby And, men det var ærlig talt langt ude. Mens jurister i begge lejre prøvede at jorde hinanden sendte Nestlé så sin pålægschokolade på markedet. En mindre æske og med et håbløst grimt design på kartonen. Og det, at det var et rent chokoladeprodukt, gjorde, at stykprisen var højere end for Søren Sømand pålægget. Dette i sammenhæng med, at Søren Sømand var gearet til salg i lavpriskæder som Bilka, bevirkede, at Nestlé ikke kom ind og scorede den markedsandel, man havde tænkt sig at snuppe fra Freia. Da dette ret hurtigt blev evident for Nestlé, afblæste man også den aktion, man havde tvunget Disney til at indlede, og sagen fladede ud.\nAlle åndede lettet op, og jeg vil mene det også gjaldt visse folk hos Disney. Hvis Disney selv havde følt sig trådt over svømmefødderne ville man nemlig have reageret prompte på fremkomsten af Søren Sømand. Det er nemlig Disneys stil i slige tilfælde. Og det gjorde man netop ikke. Der gik over et halvt år indtil Nestlé havde besluttet sig til at lancere det konkurrerende pålægsprodukt inden patentkontoret reagerede. Havde en retssag nærmet sig, ville en hær af imageeksperter hos Disney nok også have råbt vagt i gevær. En retssag mod en trofast kunde, som i mere end tyve år havde betalt for brug af en licens og som mister den helt uden skyld, ville have været uhørt dårlig image-making for Disney.\nEn slutkrølle på det hele blev, at Søren Sømand skiftede ejer nok engang, og da ville man redesigne figuren til en humanoid skikkelse. Det blev ikke vellykket, og jeg trak mig ud af foretagendet. Senere blev figuren yderligere udvandet og tuschet meget grimt. Men den slags er også set før i reklamebranchen.\nGylledrik og andre Godbidder\nFor nogle år siden kom en landmand ind i hver dansk folkeskole på et fastlagt klokkeslæt. Hver landmand havde en mappe med sig, og i den lå tredive madkasser hver med fire madder, en pølsemad, en æggemad med tomat, en ostemad og voila: en mad med pålægschokolade. Alt var imidlertid lavet af karton og papir, og madderne var hæfter med otte opslag, der relaterede sig til pålægget på omslaget. Hvert opslag var en munter provokation omkring det pågældende levnedsmiddel, og det drejede sig i virkeligheden om forslag til materiale til gruppearbejde i skolen, sponsoreret af Landbrugsrådet, som er en paraplyorganisation for slagterier, mejerier, korn-og-foderstof-koncerner, agro-kemi, æg- og fjerkræproducenter samt gartnerier. Ungernes nysgerrighed skulle naturligvis vækkes, så de blev motiveret til at søge Viden i nogle hæfter med fakta-oplysninger, som mappen også indeholdt. Endelig var der masse ark med billedmateriale, som eleverne kunne klippe i til illustration af deres rapport.\nNu er de selvfølgelig ikke tabt bag en fjedervogn i Landbrugsrådet, så hvis man præsenterede et skønmaleri af dansk landbrug, var man godt klar over, at lærerne nok ikke ville bruge materialet, så den grøft faldt man ikke i. Faktisk gjorde man ret så meget for at få de diskutable emner med, og det var jeg også selv glad for, siden det blev mig, man hyrede til at visualisere projektet.\nJeg fik en i særklasse sjov fætter som idé-mand undervejs, en journalist, som blandt andet tidligere havde skrevet en video-musical om fordomme mellem land og by. Til denne opgave havde han udtænkt en masse groteske idéer, og jeg tror aldrig jeg har moret mig så meget med en bunden opgave. Sjette-klasserne havde det vist også sjovt med gruppearbejdet, for der blev udskrevet en konkurrence om den bedste rapport, og der indkom dynger af besvarelser. Tænk, hvis man i min skoletid havde haft så spændende undervisningsmateriale, som… nå-ja, det har jeg vist sagt.\nJeg vil afrunde med en reportage om min nok største bestillingsopgave, et propagandahæfte for Socialdemokratiets dengang ret nye formand, Svend Auken, som man gerne internt ville slå et muntert slag for. Med dette hæfte havnede jeg, om ikke på Folketingets talerstol, så dog på medlemmernes borde i Det høje Ting, og det er vel omtrent så højt man kan håbe på at nå i denne gakkede branche. ”This was his finest Hour” sagde jeg slagfærdigt til de andre af deputationen fra Gimle på vej hjem fra Folketingets tilhørerpladser, og det var nu ikke Svend Auken jeg mente. Men med et skævt sideblik tilbage på historiens gang, så var der anderledes glæde og opstemthed ved den fejring end den stemning, der præger partiet i dag. Nu er restoplaget af de 100.000 eksemplarer nok skrottet. Selv om jeg ikke selv er socialdemokrat, så synes jeg stadig at Auken er en sympatisk og flink fyr, måske helt enkelt for god af sig til at være toppolitiker i 90’ernes Danmark?\nNuvel, jeg siger det mest for at erklære, at jeg ikke havde spor af betænkeligheder ved at deltage i det sjove festskrift til Auken.\nJeg havde i forbindelse med det forudgående valg lavet en tryksag ”Svenderix og de gæve Danere” for Dansk socialdemokratisk Ungdom, som man havde været tilfreds med. Nu ville man gerne lave en mere omfattende historie, måske helt i farver. Den skulle handle om Danmarks tyngende udlandsgæld og et bud på løsning af det problem. Gældsætningen skulle helst afvikles i en tegneserie på 16 sider  og frem for alt skulle den være humoristisk.\nDen første kontakt blev efterfulgt af en række møder, hvor stemningen, godt hjulpet af rigelig kantinemad og godt pilsnerøl, til tider nærmede sig det euforiske. Ankermand var den senere marketingchef for Dansk Supermarked, Poul Guldborg, og han rundkastede glorværdige strategier til bortskaffelse af den stygge udlandsgæld, der i skrivende stund dog først mange år senere er kommet på plads i realiteternes verden hos en regering af en helt anden politisk observans.\nVi trak figurgalleriet bort fra parafraseforbilledet i det gamle udspil og traf nogle forfriskende provinsielle beslutninger, utvivlsomt fordi hovedparten af mødedeltagerne, for nu at citere Olsen-Banden, var jyllændinge. Et særligt markant tungemål viste sig at stamme fra Mors, og det der startede som en spøg viste sig at blive grundstammen i historien Svennerik og Gylledrikken. Verdens navle blev en lille ø i Limfjorden kaldet Gævø, fremkommet ved en udretning af Limfjordens søndre bred. En inspirerende tanke var blevet opkastet af partiets næstformand, Nyrup Rasmussen, der gav et magtfuldt billede på den dystre situation for vort elskede fædreland: Gældsætningen til multinationale firmaer kunne lignes ved en regulær pantsætning af Riget helt op til Limfjorden  så den vision købte vi straks til den foreliggende tegneserie, der i mellemtiden var ekspanderet til en størrelse, der sikkert ville kræve op til 24 sider. Det føg over bordet med allehånde politiske brokker og ideologiske fingeraftryk, så en stakkels tegneserieskaber kunne blive ret så katolsk udi sit stakkels hoved i forsøget på at rumme al den bevidstliggørelse.\nDet havde været tanken, at manuskriptet skulle skrives af en dreven journalist ved Det fri Aktuelt, men han kunne ikke få fri, så det blev i stedet den lune jyske journalist og daværende medarbejder ved Østjyllands Radio, Poul Guldborg, der fik til opgave at strikke en varm og behagelig rød vams af de filtrede garnender.\nJeg må indrømme, at jeg havde mine betænkeligheder, for han havde aldrig før skrevet seriemanuskripter, men arbejdsgruppen havde heldigvis tilstrækkelig med storsind til at give ham frie hænder med udformningen. Hvis det skulle knibe, gav jeg ham det gode råd at cykle over i den anden ende af Højbjerg og låne en kop tiloversblevne vitser fra en etableret kollega i seriebranchen, som også kendte en Statsminister.\nDet blev dog ikke nødvendigt, for efterhånden som epistlerne dumpede gennem brevsprækken viste det sig, at det ikke var så helt ringe endda, som man siger i hovedlandet. Jeg havde fået carte blanche til den endelige finpudsning, og det er altid stimulerende, når man får dette svar på de ændringer, man indfører: ”Jamen det var jo lige præcis sådan, jeg havde tænkt mig det”. Det er en velsignelse, når manuskriptsamarbejde forløber på den måde.\nMen min medfødte jyske betænkelighed var endnu ikke helt jordet. Det vi havde præsteret i slutfasen skulle jo godkendes ikke af én person med af flere  også af folk, der ikke havde været med i den kreative proces. Og at disse betænkeligheder ikke var ganske ubegrundede, fik jeg bekræftet af projektets initiativtager, som var vant til, at en godkendelsesfase i parti og fagbevægelse kunne være endog meget sendrægtig. Det skete heldigvis ikke her, og hans forklaring var, at man fra starten havde indbudt en række fremstående personer til de forberedende møder. De fleste af dem mødte ganske vist ikke op, men de var blevet inviteret og orienteret undervejs. Da der desuden var en række naturlige etapevise deadlines, kunne han blot henvise til, at eventuelle kommentarer skulle foreligge inden en bestemt dato  ellers var serietoget kørt. Og sådan blev det.\nApropos deadlines, så var det nok det mest krævende. I realiteten blev det kun til ti effektive arbejdsuger til udarbejdelse af alt det konkrete billedstof  afsluttende med færdige koloreringer klar til scanning. Koloreringen havde jeg været indstillet på at lægge fra mig, men ham jeg havde tiltænkt opgaven blev arbejdsramt til anden side netop i samme periode, så jeg måtte gøre det selv. Jeg valgte en hurtigere måde end den sædvanlige på den tid med blåtryk og stregfilmsoverliggere, nemlig vandfarvekolorerede fotokopier, en teknik som Claus Deleuran var sluppet fint af sted med at anvende i sin Danmarkshistorie. Resultatet for min del faldt også i god jord hos Socialdemokratiet  og også for min egen del, for efterfølgende har jeg selv benyttet vandfarveteknikken til kolorering af egne projekter.\nFaktisk var der kun to mindre kritiske kommentarer til historien. Den ene gik på, at seriens to kvindelige politikere ikke ønskede hele æren for den idé, gylledrikken, der endte med at løse landets problemer, og det var jo et beskedent træk hos disse skjoldmøer. Den anden angik Nyropelik, som i førsteudgaven var rede til at sælge et afgørende patent for at købe Hobro tilbage. Her boede hans hjertenskær dengang. Ikke fordi virkelighedens Nyropelik havde noget imod at udvise menneskelige svagheder, men fordi partiet ikke ville promovere formanden på bekostning af næstformanden. Det her foregik inden historiens gang byttede om på rollerne og i tidens fylde ændrede på spilleopstillingen og gav kortene på en helt ny måde.\nTil slut en credit, som ikke fremgår af hæftets færdige imprint. Titlen ”Svennerik og Gylledrikken” må tilskrives det trofaste partimedlem i tykt og tyndt, Per Vadmand.


skifte – fx af dødsbo | lex.dk – Den Store Danske\nskifte (fx af dødsbo)\nSkifte, opgørelse af en formuemasse bestående af aktiver og passiver samt fordeling af overskuddet til fx kreditorer og arvinger.\nSkifte foretages af dødsboer, konkursboer, ægtefællers fællesbo ved separation eller skilsmisse (se formuefællesskab) og af samejer, der skal opløses.\nEt dødsbo kan efter skiftereformen af 1997 behandles på en af følgende fem måder:\nVed boudlæg udlægges dødsboets aktiver til eje for afdødes nærmeste pårørende eller til den, der betaler begravelsen. Boudlæg er en enkel og billig behandlingsmåde for små og mindre boer samt for visse insolvente boer. Grundbetingelsen er, at værdien af boets aktiver ikke overstiger gælden med mere end et nærmere fastsat beløb.\nVed ægtefælleudlæg udlægges hele boet til afdødes efterlevende ægtefælle, selvom der er andre arvinger og legatarer. Betingelserne er, at ægtefællen overtager boets gæld, og at boets arvebeholdning med tillæg af nettoværdien af den efterlevendes eventuelle boslod og fuldstændige særeje (se særeje) ikke overstiger en fastsat beløbsgrænse.\nVed uskiftet bo overtager den efterlevende ægtefælle hele fællesboet, idet arveretten for livsarvingerne efter den førstafdøde indefryses, indtil skifte finder sted.\nEn efterlevende ægtefælle har retskrav på uskiftet bo i forhold til ægtefællernes fælles livsarvinger, men skal have samtykke fra den førstafdødes myndige særbørn eller fra den førstafdødes umyndige særbørn ved værgen med skifterettens tiltrædelse. Den efterlevende ægtefælle skal overtage gældsansvaret over for den førstafdødes kreditorer.\nVed privat skifte forudsættes, at alle boets arvinger anmoder herom, at boet må antages at være solvent, og at mindst én arving, der ikke må være repræsenteret ved værge, må antages at være solvent.\nArvingerne skal ikke vedgå ansvaret for den afdødes gæld, og der skal altid udstedes præklusivt kreditorproklama (se proklama). Hvis boet er solvent, hæfter arvingerne først for afdødes gæld, såfremt de deler boets aktiver, før hele boets gæld er betalt. Normalt hæfter arvingerne personligt (se personlig hæftelse) og solidarisk (se solidarisk hæftelse), men for visse arvinger repræsenteret ved værge mv. er der kun begrænset hæftelse.\nFra dødsfaldet erhverver hver arving en ret til sin ideelle anpart af boet, og ved delingen af det privat skiftede bo får arvingen den endelige ejendomsret til arven.\nB obestyrerbehandling anvendes, hvis boet ikke kan behandles eller afsluttes på anden måde, fordi arvingerne ikke er enige om privat skifte, hvis der ikke findes nogen myndig, solvent arving, hvis boet er insolvent, eller hvis arveforholdene er uafklarede.\nBobestyreren udpeges af skifteretten, medmindre der i afdødes testamente er indsat en bobestyrer. Der skal som ved privat skifte altid udstedes præklusivt kreditorproklama.\nGælden skal i solvente boer betales inden boets afslutning, medmindre gælden overtages ved arveudlæg. Arvingerne kan ikke vedgå gældsansvaret.\nSe også dødsbo om dødsboers skattepligt, dødsbobeskatning, dødsboers revision og eventuelle genoptagelse mv.\ner en afdeling af en byret, der behandler dødsboer, konkursboer og deling af ægtefællers formue i forbindelse med skilsmisse. Konkursboer i København og i retskredsene i Københavns omegn behandles dog af Sø- og Handelsretten i København.\nSkifteretten modtager anmeldelse om alle dødsfald. Anmeldelsen skal snarest muligt indgives til skifteretten i den retskreds, hvor den afdøde boede ved sin død.\nAfdødes nærmeste pårørende indkaldes til et møde i skifteretten, hvor de bliver vejledt om de skifte- og arveretlige regler med henblik på, at der snarest muligt tages stilling til, hvordan boet skal behandles.\nSkiftesager behandles af en dommer, en retsassessor eller af en dommerfuldmægtig. En kontorfunktionær kan behandle skiftesager, der ikke vedrører en tvist.\nDødsboer. Skifteretten er sagligt kompetent til at forestå behandlingen af dødsboer og den efterlevende ægtefælles dele af fællesboer, herunder skifte af uskiftede boer, mens den efterlevende ægtefælle er i live.\nI en række sager skal skifteretten træffe afgørelse ved dom. Dette er bl.a. tilfældet for sager om retten til at arve, sager om fordringer og krav mod dødsboet, sager om krav på tilbagelevering eller tilbagebetaling til boet samt i visse tilfælde sager om retten til en livsforsikringssum e.l. I disse sager kan retssag ikke alternativt anlægges ved civilretten, idet skifteretten er enekompetent. Skifteretten er desuden kompetent til at afgøre alle andre spørgsmål, der opstår i forbindelse med boernes behandling, herunder udlevering af dødsboer til en af de fem behandlingsmåder og kontrol af, at betingelserne for udlevering er opfyldt. Desuden har skifteretten vejledningspligt over for berettigede i dødsboet.\nUdpegning af en bobestyrer sker ved skifteretten, ligesom klager over en bobestyrer skal indgives hertil. Se også skifteretsattest og boopgørelse.\nVil du citere denne artikel? Kopier denne tekst og indsæt den i din litteraturliste: Nielsen, Jacob Graff; Nielsen, Linda: skifte - fx af dødsbo i Den Store Danske på lex.dk. Hentet fra https://denstoredanske.lex.dk/skifte_-_fx_af_d%C3%B8dsbo


Investeringsløsninger | Formuepleje\nSom investor i Formuepleje bestemmer du selv, hvordan og hvor meget du vil investere sammen med os. Vores brede udvalg af investeringsløsninger giver dig mulighed for at sammensætte netop den portefølje, der passer til dig og dit behov.\nUanset størrelsen på din opsparing er du velkommen hos os. Vi har ingen krav om indskud eller minimumsinvestering, og selvom mange af vores kunder har investeret store millionbeløb i vores fonde, kan du i princippet vælge kun at investere for prisen på et enkelt investeringsbevis.\nOgså i forhold til afkast og risiko kan du vælge netop det niveau, du har det bedst med. Vores brede udvalg af investeringsfonde har forskellige afkast- og risikoegenskaber, så uanset om du ønsker en investering med høj risiko og højt forventet afkast eller en mere stabil investering uden de store udsving, har vi en løsning, der passer til dig.\nSe historisk afkast for alle fonde\nI Formuepleje investerer vi langsigtet og med det formål at bevare og øge dine investeringer over tid. Du kan dog altid følge med i, hvordan det går med udviklingen i de enkelte fonde på vores hjemmeside eller i vores app til iPhone. Er du Premium-kunde, kan du også følge med i udviklingen for netop din investering i vores Premium-app.\nVores mest populære investeringsløsninger til langsigtet opsparing er Formuepleje Safe, der er velegnet til kunder med en middel risikoprofil, og Formuepleje Penta, som er velegnet til kunder, der ønsker en højere risiko, der svarer til at investere i globale aktier.\nHer kan du se, hvordan de to fonde har klaret sig i forhold til deres benchmark og konkurrenter gennem tiden:\nFormuepleje Safe (middel risiko)\nFormuepleje Penta (høj risiko)\nSøger du flere detaljer om de enkelte fonde? Gå til Fonde og Afkast.\nI Formuepleje kan du vælge mellem en lang række forskellige investeringsfonde, der med forskellige afkast- og risikoegenskaber er målrettet langsigtet investering af både frie midler, pensionsmidler og midler under virksomhedsskatteordningen.\nUnder Fonde og afkast kan du blandt andet se indre værdi og alle andre relevante investormaterialer for vores 22 børsnoterede fonde.


Systemkonsulenten – Side 4 – Nyhedsfeed om Informationsteknologi\nUdgivet den 6. maj 2022 6. maj 2022 af Alexander Haslund\nMed 80 millioner kroner afsat, gør Lægemiddelstyrelsen klar til at indgå en aftale med én it-leverandør om udvikling og vedligehold af styrelsens forretningsapplikationer.\nUdgivet den 6. maj 2022 6. maj 2022 af Kristoffer Ingemand\nMøde- og chatapplikationen Teams har spredt sig som en steppebrand, siden den blev lanceret og særligt ovenpå coronapandemien. Her er 10 tips, der kan gøre livet med Teams nemmere for dig. Se blandt andet de forskellige tastaturgenveje i Teams.\nUdgivet den 5. maj 2022 5. maj 2022 af Jakob Schjoldager\nKodeordet kan være fortid for de millioner af brugere der hver dag logger ind på Apple, Microsoft og Googles tjenester. De tre selskaber er nemlig blevet enige om at arbejde for helt at aflive det gamle password.\nRegeringen afsætter 200 millioner kroner til teknologiundervisning i folkeskolen\nUdgivet den 5. maj 2022 5. maj 2022 af Jacob Ø. Wittorff\nDer har været frygt for, at planerne om at undervise i teknologi i folkeskolen skulle havne i syltekrukken. Men nu er regeringen klar med nye tiltag og en pose penge, der skal understøtte undervisning i ny teknologi i folkeskolen.\nMicrosoft Edge overhaler Safari som verdens næstmest populære desktopbrowser\nUdgivet den 5. maj 2022 5. maj 2022 af Newz\nMicrosoft Edge har overhalet Apples Safari og bliver dermed verdens næstmest populære desktopbrowser – kun overgået af Google Chrome, skriver MacRumors. Ifølge data leveret af webanalysetjenesten StatCounter bruges Microsoft Edge nu på 10.07 procent af stationære computere på verdensplan, mens Safari ligger på 9.61 procent. Google Chrome er fortsat på førstepladsen med en dominerende andel på […]\nUdgivet den 4. maj 2022 4. maj 2022 af Niels de Boissezon\nMicrosoft trækker opdatering tilbage: Kan føre til flimren på din computerskærm\nUdgivet den 4. maj 2022 4. maj 2022 af Kristoffer Ingemand\nEfter at have adresseret et problem har Microsoft nu trukket en opdatering tilbage, som førte til flimren på brugerens skærm.\nUdgivet den 4. maj 2022 4. maj 2022 af Newz\nMed Internet Explorer indstillet til officielt at blive pensioneret den 15. juni, opfordrer Microsoft nu organisationer til at undgå at vente til sidste øjeblik med at stoppe med at bruge browseren. Det skriver TechRadar. I et nyligt blogindlæg på softwaregigantens Tech Community-side anbefalede senior produktchef for hardware Eric Van Aelstyn, at virksomheder, der stadig bruger […]\nMeta åbner nu op for adgangen til stort sprogbehandingssystem – sprogmaskinen læser tekster ud fra 175 milliarder parametre\nUdgivet den 3. maj 2022 3. maj 2022 af Ditte Vinterberg Weng\n« Forrige 1 2 3 4 5 6 7 8 9 … 759 Næste »


Det familie Kaw Kwang Beach Resort er placeret nær ved stranden. Kaw Kwang Beach Resort har budt velkommen til gæsterne til dets hyggelige værelser siden 1986.\nEjendommen er inden for 47 km fra Krabi pier. Ko Lanta centrum er 8 km fra stedet.\nKaw Kwang Beach Resort giver gæsteværelser, som er indrettede med en minibar, betalings-tv, en personlig værdiboks, en garderobe og buksepresse. Nogle værelser har udsigt til havet. Der er egne badeværelser med et badekar, en bruser og en hårtørrer samt en elkedel, en opvaskemaskine og et køleskab til egen forplejning.\nTilbyder en række retter, er Costa Lanta Restaurant og L. Maladee kun omkring 750 meter væk.\nKaw Kwang Beach Resort er placeret inden for 60 minutters kørsel til Krabi lufthavn.\nGæsterne med børn tilbydes vugger og en pool tilgængelig i ejendommen. Gæsterne vil drage fordel af snorkling og volleyball på stedet.\nHotel Caspian, Baku Hotel Algila Ortigia Charme, Syracuse Hotel Vrissaki Beach, Protaras Hotel Casa Andrea, Taormina Hotel Heritage Diocletian, Split Hotel Sigurata, Dubrovnik Feriested Phu Thinh Boutique, Hoi An Bed & Breakfast Factory Design, Napoli Hotel Chodska, Prag Hotel River Park, Seoul Hotel Tamarind Studios, Pune Lejlighed Jianuo Apartment, Xi'an (Shaanxi) Lejlighed Les Jardins De Babylone, Cannes Lejlighed L'adresse Botanique, Montréal Hotel Conti, Vilnius Hotel Pestana Ocean Bay, Funchal (Madeira) Hotel Eden Mar, Funchal (Madeira) Hotel Caparena & Wellness Club, Taormina Hotel Porto Santa Maria, Funchal (Madeira) Hotel Excelsior, Dubrovnik Hotel Best Western Kinsky Garden, Prag Hotel The Tavistock, London Hotel Grand Hyatt Martinez, Cannes Hotel Atlas Asni, Marrakesh Hotel Beach Rotana, Abu Dhabi Hotel Hilton Creek, Dubai Hotel El Taj Oceanfront & Beachside, Playa del Carmen


Det går den rigtige vej – Maria Samsø\nOctober 5, 2014 August 9, 2016 by Maria Samsø\nPuha – jeg er i fuld gang med at pakke hele min lejlighed ned. Jeg har 3 værelser der skal pakkes ned og det tager altså lidt tid.\nJeg har dog fået solgt rigtig mange af mine ting, så jeg ikke har så meget jeg skal opbevare imens jeg er afsted. Det er rigtig rart.\nMen hold nu op – man får skaffet sig en helt masse lort i en 3-værelses lejlighed. Det er jo helt vildt. Jeg har lige fået pakket mit kontor ned, så nu er det klar til at blive tømt for de store møbler. Men det fylder alligevel en del.\nJeg lever i flytterod indtil jeg rejser – og det er så skønt så skønt. Altså det er jo rart, når jeg ved hvad det ender med. Men jeg synes ikke det er så fedt at pakke ned faktisk.\nMeget af alting bliver virkeligt. Det bliver virkeligt at Jonas ikke er her. Jo mere tom lejligheden bliver, jo mere går det op for mig, at jeg faktisk flytter herfra og Jonas ikke er her. MEN MEN MEN – samtidig kommer mit nye eventyr også tættere på. Og det er fedt!\nDet er hårdt, men fedt på samme tid. Ret underligt.\nNu vil jeg bruge resten af min søndag, på How I met you mother på Netflix og sofa!\nSådan ser en meget lille del af min lejlighed ud lige nu.\nNogle dage savner jeg ham bare <3


EN PLAN FOR LIVET > Udgivelser > Psykologi og spiritualitet\n»Hvis du kunne foretage bare tre enkle forandringeri dit liv for at forhindre svigtende hukommelse og andre hjernesygdomme – ville du så ikke gøre det?«\nDr. Perlmutter er en af verdens førende eksperter i neurologi. Han har allerede forvandlet den måde, hvorpå vi forstår og tager vare på vores helbred. Vi ved nu hvilke fødevarer, der gavner en sund tarmflora, og at vi er bedst tjent med en kost med mere fedt, færre kulhydrater og begrænset protein. Men hvordan får vi indarbejdet disse forandringer på en realistisk måde, og hvad kan vi ellers gøre for at forhindre sygdom og kroniske lidelser, så vi føjer blomstrende og livsduelige år til vores liv?\nEN PLAN FOR LIVET er den sidste brik i puslespillet. Dr. Perlmutter fremlægger i bogen et balanceret program, som omsætter den revolutionerende viden til en daglig praksis. Programmet er baseret på den nyeste forskning og indeholder praktiske råd om alt, der vedrører helbredet. Der er kostråd og information om kosttilskud, tips til udfordringerne\nved at ændre vaner, forslag til fysiske øvelser, forbedret søvn og mindre stress samt indbydende originale opskrifter.\nStyrk hjernen og opnå naturlig vægt og optimal sundhed\nOriginaltitel: The Grain Brain Whole Life Plan


Eksperter: Vingeskandale havde ændret valgresultat - sn.dk - Frederikssund\nHvis politikerne havde delt den viden, de havde om Vinge Centrum, inden kommunalvalget sidste år, så kunne byrådet i Frederikssund Kommune meget vel have set anderledes ud.\nArtiklen: Eksperter: Vingeskandale havde ændret valgresultat\nEksperter: Vingeskandale havde ændret valgresultat\nFrederikssund - 01. februar 2018 kl. 09:32\nSå klar er dommen fra flere eksperter. De har læst den interne fortrolige redegørelse, som kommunens forvaltning har lavet, efter at tæppet under det stort opslåede byggeprojekt blevet revet væk blot få dage efter valget.\nI redegørelsen står der blandt andet, at økonomiudvalget en uge før valget blev informeret om de store negative konsekvenser for kommunens økonomi, som projektet ville medføre.\n- Det her kommer til at påvirke kommunens økonomi mange år frem i tiden. Så der er rigtig mange vælgere, der ville have taget det med ind i deres overvejelser, når de satte deres kryds ved kommunalvalget, vurderer valgforsker ved Københavns Universitet Kasper Møller Hansen til DR P4 København.\nHan påpeger dog, at det er usikkert, hvor vælgerne ville have vandret hen.\n- Det var et bredt byråd, der stod bag aftalen, så vælgerne ville få svært ved at finde et sted at gå hen, forklarer Kasper Møller Hansen til DR P4 København.\nKommunalforsker ved Danmarks Medie og journalisthøjskole, Roger Buch, forklarer, at der kan være forskellige årsager til, at politikerne ikke har oplyst om problemerne med Vinge-projektet før valget. Han vurderer dog også, at oplysningerne kunne have haft konsekvenser.\n- Det kunne have vendt op og ned på valgresultatet, og derfor påvirker man selvfølgelig også valgresultatet ved ikke at oplyse om det, siger Roger Buch til DR P4 København.\nBorgmester i Frederikssund Kommune og formand for økonomiudvalget, John Schmidt Andersen (V), afviser at svare på hvorvidt valgresultatet havde ændret sig, men siger i et skriftligt svar til DR P4 København:\n- At sagen skulle behandles som et lukket punkt på Økonomiudvalgsmødet og dermed ikke blev offentligt før valget, havde ikke noget med mig at gøre, men var en helt nødvendig beslutning for at beskytte kommunens forhandlingsposition, siger han til DR P4 København.


Turneringsinformation | Håndbold.dk\nTurneringer & Stævner\nDommerbestilling til træningskampe\nMøder - opdateret 26. august 2021\nOmbrydning 21/22 - opdateret 3/11 2021\nSpilletider og dommerbemanding i Kreds 5\nVejledninger og formularer\nVigtige datoer Kreds 5 - efterår 2021\nMidlertidigt spillercertifikat for Ukrainske flygtninge\nBørnestævner - Kreds 5\nU-8 og yngre stævner i Kreds 5\nU-9 og U-11 indslusningsstævner i Kreds 5\nTilmelding U-8 og yngre BU-stævner\nTilmelding U-9 og U-11 BU-stævner\nGDPR dommere, udviklere mv.\nJHF Kreds 5 /\nTurneringer & Stævner /\nTurneringskalender for øvrige DHF rækker 2022/23\nKalenderen giver overblik over de internationale mesterskabs terminer for de danske ungdoms landshold. Udover dette, fremgår spillerunderne fra Liga til 3.division samt 1.division og Liga på ungdoms siden og endelig terminer for Ungdoms DM, når disse er fastlagt.\nDer tages forbehold for ændringer som en følge af Covid-19 situationen.\nOpdateret 21. februar 2022\nTurneringskalender Øvrige DHF rækker 2022/23\nHer kan man finde 2. og 3. divisionspuljerne til den kommende sæson.\n2.divisionspulje 1 & 2 samt 3. divisionspuljerne 1 til 4 administreres af JHF.\n2.divisionspulje 3 samt 3. divisionspuljerne 5 & 6 administreres af HRØ.\nSpørgsmål til puljer og turnering bedes rettet til de administrerende forbund.\nOpdateret 28. juni 2022\nReservehold i tilfælde af holdudtrækninger\nEfter hver sæson laves en liste over reservehold, der i tilfælde af holdudtrækninger, kan komme i betragtning til en ledig plads i den nærmest overliggende række i DHF´s rækker. Retningslinjerne for udarbejdelse af reserveholdslisten fremgår af Ligareglementet for så vidt angår reservehold til Liga og 1.division. For reservehold til 2. og 3.division af Propositioner for Øvrige rækker.\nReserveholdslisten vil løbende blive opdateret.\nSidste frist for indsættelse af reservehold i 2. og 3. division er 9. september 2022\nOpdateret 23. juni 2022\nReserveholdsliste - Kvinder\nReserveholdsliste - Herrer\nHoldfællesskab - Klubfællesskab\nFra sæson 2020/21 skal anmeldelse af Holdfællesskaber og Klubfællesskaber ske via HåndOffice. Se vejledning til højre. Kontakt det lokale forbundskontor for yderligere råd og vejledning.\nForeninger med hold i øvrige rækker skal til hver sæson anmelde holdfællesskab eller klubfællesskab - dette skal ske senest den 1. august.\nVejledning i anmeldelse af holdfællesskab\nEt holdfællesskab i Liga eller 1.division betegnes for en Overbygning.\nHold, der rykker op i 1.division, skal kontakte DHF´s administration og indsende kopi af Overbygningens Samarbejdsaftale senest 1. juni før den nye sæson.\nÆndringer til en i forvejen eksisterende Overbygning i Liga og 1.division, skal meddeles DHF´s administration senest 1. juni før den nye sæson. Der skal samtidigt ske indsendelse af foreningernes Samarbejdsaftale.\nOverbygning som fortsætter uændret skal bekræftes på en e-mail til DHF´s turneringsafdeling senest 1. juni, att. sha@dhf.dk\nBlanketten er ikke længere tilgængelig da fristen for anmeldelse er overstået.\nTerminer for Op/nedspil - 2022/2023\nTerminer for kvalifikationsspillet mellem Liga og 1.division samt terminer for op/nedspillet mellem 2. og 3.division kan nu ses i dokumenterne til højre.\nBemærk, at der er 2 direkte nedrykkere fra Liga herrer og at det får afledt effekt på op/nedspillet i mellem 1., 2. og 3.division med 1 ekstra nedrykker.\nKontakt eget distriktsforbund for yderligere forklaring og information.\nTerminer for opspillet forventes klar ultimo 2022\nTerminer Op/nedspil Liga og 1.division 2022/23\nTerminer Op/nedspil 2. og 3. division 20222/23\nJydsk Håndbold Forbund, Kreds 5\nStadion Allé 70\nTlf: 8611 8977\nOm JHF Kreds 5\nInfo til foreninger\nRegler & Love\nJHF kreds 5 udvalg\nInformationer til dommere\nHåndOffice & Håndbold app\nPrivatlivspolitik Håndbold app'en\nLokale kurser - Kreds 5\nLønskema til instruktør\nAfregning kørsel og udlæg Kreds 5\nJHF's Guldnåle mv.\nRegler for udstyr\nTegning med målangivelse over håndboldbanen\nTidtager & sekretær\nPropositioner for øvrige rækker\nPropositioner for dansk deltagelse i EC\nGebyrer & Bøder\nTurneringsreglement for øvrige rækker\nEr det en hjernerystelse?\nVejen tilbage til håndbold\nSærligt alvorlige tilfælde af hjernerystelser\nKreds 5 Beach handball\nHåndboldkaravanen i Kreds 5


folketidende.dk - Lolland og Falster samlet et sted - Forside - Motor - Mere end hver tredje solgte elbil i 2019 er en Tesla 3\nAntallet af nyindregistrerede elbiler skyder i vejret efter Hyundai og Kia har lanceret deres nye elbiler - men ingen af dem er tæt på den overraskende førsteplads i år.\n31. maj 2019 kl. 13:00 Af Bilsektionen.dk\n- Jeg har aldrig været med til at have så travlt, selv om jeg har været her i 2,5 år.\nDet fortalte en Tesla-sælger forleden nede i butikken i Bredgade i indre København. Interessen for Tesla 3 er nemlig så stor, at bilen nu er den suverænt mest solgte elbil i Danmark, viser tal fra De Danske Bilimportører og Danmarks Statistik. Sidste år på samme årstid var det ellers Nissan Leaf, som var det helt store indenfor elbiler, og den var da også den mest solgte.\nI 2019 er det dog Tesla 3, som overraskende topper salgslisten som mest solgte elbil. På de følgende pladser kommer Hyundai Kona, BMW i3, Kia Niro og Renault Zoe.\nMen tallene er fortsat små. I april alene blev der samlet solgt 458 elbiler. Det er dog en stigning på 239 procent sammenlignet med sidste års salgstal - hvor der blev solgt blot 135 elbiler i samme periode.\nMen generelt er der for alvor kommet gang i salget af elbiler i 2019. Samlet er der blevet sat nummerplader på 1464 elbiler hele året, og det er en stor stigning i forhold til de 329, der blev solgt fra januar til 30. april i samme periode sidste år.\nTesla brager derudaf\nAlene Tesla 3 tegner sig for over en tredjedel af samtlige indregistrerede elbiler. Der er nemlig kommet plader på 555 stk Tesla 3 frem til maj, og det er mere end dobbelt så mange som Hyundai Kona Electric, som alle ellers havde spået skulle være bilen, som kunne give elbilen det store gennembrud i Danmark. Selv hvis man lægger salgstallet fra Kona, i3 og Niro sammen, har Tesla 3 solgt flere sammenlagt.\nDet er især Long Range Dual Motor, som danskerne har kastet deres kærlighed over. Den koster 450.400 kroner og har en rækkevidde på 560 kilometer.\nDet er der mange, som er faldet for, og selv om bilen blev lanceret for snart to år siden i USA, er bilen først kommet til Danmark i år. En fordel er også, at bilen står til næsten omgående levering.\nLang ventetid på flere elbiler\nLevering er ellers nogle af elbilernes store problem. Både Hyundai Kona Electric og søsterbilen Kia e-Niro er populære og har lange ventetider. De ville formentligt være mere populære end Teslaen, hvis man kunne få dem til omgående levering, men det er reelt gætværk. Hurtig levering er ikke muligt i øjeblikket, for der er lange ventetider på de ellers glimrende koreanske biler.\nPå tredjepladsen over de mest solgte elbiler er - også en smule overraskende - BMW i3 med 132 solgte biler fra januar til og med april. Det er ganske godt klaret for den snart fem år gamle elbil, som i nyeste version har en rækkevidde på ca. 300 kilometer.\nKia e-Niro på fjerdepladsen er helt ny på det danske marked og er indtil videre solgt i 104 eksemplarer.\nRenault Zoe er blandt de billigste elbiler herhjemme, og det har muligvis hjulpet bilen til femtepladsen. 104 stk. er der kommet ud at køre på vejene.\n- Det er bestemt positivt, at mange danskere har taget de grønnere biler til sig og importørerne melder ligeledes om en stigende interesse for elbilerne. 2019 byder på mange flere typer af elbiler i forskellige størrelser og det store klimafokus, der er kendetegnet for tiden, skubber også i den rigtige retning, siger Direktør i De Danske Bilimportører Gunni Mikkelsen.\nAntallet af plugin-hybrider er i samme periode faldet med 45 procent i forhold til sidste år.


Valg af barnevogn + status på barselslivet | Cecilie | Cecilie Lange Valg af barnevogn + status på barselslivet – Cecilie Lange\nDette indlæg skulle egentlig været udgivet i går, men der var en lille bestemt herre som gerne v\nEn lille hilsen fra barselsboblen. Tænk engang at der allerede er gået 11 dage siden lille Charlie kom til verden. Selvom vi var indlagt i hele den første uge, er tiden fløjet afsted. Vi har faktisk slet ikke haft tid til at slappe rigtig af, da vi går til kontrol på hospitaler hver anden dag pga hans gulsot. Måske i tænker om et enkelt hospitals besøg kan tage en hel dag? Og ja, med en nyfødt kan det faktisk hurtigt tage en del timer. Bare det at få gjort ham + mig selv klar kan tage flere timer. haha! Men sagen er den at han desværre stadigvæk har gulsot, så vi skal have taget en udvidet blodprøve på ham torsdag. Han har allerede fået taget 8 blodprøver, så jeg krydser fingre for at denne er den sidste i LANG tid. Derudover havde han tabt næsten 10 procent af hans fødselsvægt, og faktisk ikke havde taget noget som helst på den første uge. Det skar lidt i mit moderhjerte at se at han tabte sig og blev mere afkræftet. MEN MEN MEN på 3 dage har han taget 160g på!! Det fejrede vi med hans første tur i barnevognen. Det gik ganske gnidningsfrit, da han sov fra det hele – succes.\nApropos barnevogn, så har det altså ikke været helt nemt at bestemme sig for hvilken vi skulle anskaffe os. Er du gal et cirkus! Sådan har jeg generelt med hele “den der” babyverden. Der er jo så mange muligheder, og det kan virkelig være svært at beslutte sig når ikke man har erfaring. Jeg har brugt rigtig mange timer på at læse og lytte mig frem til andre folks erfaringer. Selvom jeg tror man kommer rigtig langt med at stole på sin egen mavefornemmelse, tror jeg nu det er meget sundt at høre om andres erfaringer, så længe man ikke kun træffer sine valg ud fra hvad andre gør.\nJeg har fra start haft rigtig svært ved at beslutte mig for hvilken barnevogn jeg gerne ville have. Da jeg begyndte at kigge på nettet fandt jeg ud af at der både var kombivogne, almindelige barnevogne, med drejehjul, punkterfrie dæk osv. Jeg fandt hurtigt ud af at det var nødvendigt at vælge en barnevogn som passer ligepræcis mit og Robins behov. Det var utrolig svært i starten, da vi endnu ikke vidste om vi skulle blive boende i lejligheden eller flytte i hus.\nSagen er den, at vi bor i en lejlighed i København uden altan og elevator – Her skal vi bo indtil næste sommer, hvor vi flytter i vores drømmehus. Derfor skulle vi finde en løsning som både passede til storbyen og “landet”.\nTil lejligheden har vi heldigvis en lukket gård, hvor baby har mulighed for at tage sine lurer i barnevognen. Dog er vores opgang ikke kæmpe stor, så det er begrænset hvor “stor” en barnevogn der kan stå dernede. Selvfølgelig har vi en cykelkælder, men jeg har ladet mig fortælle at rigtig mange af vores naboer får stjålet cykler med mere dernede ret ofte. Da jeg skal tilbringe de første 6-7 måneder af min barsel i København, er det vigtigt for mig at jeg har en barnevogn som er “nem” at komme rundt med, og som ikke fylder så meget hvis jeg skulle finde på at tage en tur på café eller lignende.\nSamtidig er det vigtigt for mig, at jeg får en god og robust barnevogn, som er god til grusstier, strand og skov, da vores kommende hus ligger i sådan et område. Derudover ønsker jeg at vores baby kan sove ude i mange år. Hvad gør man så når man både har behov for en “lille” og nem barnevogn men samtidig har brug for en, der er robust, god til grusstier og har et langt liggemål? Man nøjes ikke kun med én barnevogn.\nVi har valgt at anskaffe os to vogne, da vi både vil have en som passer til vores nuværende “storbyliv” samt til vores kommende liv med hus og have. Vores valg er faldet på en Stokke Trailz i navy og en Odder North i sort melange, som mine dejlige forældre har været så søde at sponsorere. Måske nogle af jer synes det er tåbeligt, men det tror jeg bestemt ikke. For det smarte med den fra Stokke er, at den kan laves om til en klapvogn – Så den kommer vi til at kunne bruge i mange år frem :-)\nVi har taget vores Stokke i brug til at starte med, da den er super praktisk til bylivet. Jeg kan allerede sige nu at den kører som en drøm (indsæt smiley med hjerteøjne) Imens opbevarer vi vores Odder i kælderen, så den er lige til at finde frem når vi skal gå tur i skoven eller i sommerhus. Indtil videre er vi virkelig glade for begge vogne! Men det er jo svært at lave en vurdering af dem, når vi kun har været ude og gå tur én gang. Så jeg vender tilbage med anmelder om én måneds tid, når vi har prøvet dem rigtig af :-)\nCecilie Graviditet & Baby Livet som mor Must-haves\nDette indlæg skulle egentlig været udgivet i går, men der var en lille bestemt herre som gerne ville have min opmærksom. Tiden flyver når man …


VTE Einstein Jr | Bayer A/S\nNu med dokumentation blandt de mindste\nXarelto er den første orale faktor Xa-hæmmer, der er godkendt til behandling og forebyggelse af tilbagevendende VTE hos børn og unge under 18 år.\nXarelto er nu også godkendt til behandling og forebyggelse af venøs tromboemboli (VTE) hos børn og unge under 18 år, inklusive kateterrelateret trombose, cerebral venøs- og sinustrombose1. Godkendelsen er i øjeblikket baseret på data fra et omfattende klinisk program, inklusive fase III-studiet EINSTEIN-Junior, som omfattede 500 nyfødte og børn op til 18 år med akut VTE. Undersøgelsen viste en numerisk lavere forekomst af tilbagevendende VTE og en reduktion i trombemasse sammenlignet med dem, der blev behandlet med standardterapi (HR = 0,4, 95% Cl 0,11-1,41, p = ns)2. Der var ingen signifikant forskel i større eller ikke-alvorlig klinisk relevant blødning (HR = 1,58, 95% Cl 0,51-6,27, p = ns)2.\nXarelto til børn og unge med VTE kan forenkle behandlingen for barnet, plejepersonalet og den behandlende læge sammenlignet med den injektionsbehandling, der har været tilgængelig indtil nu. Det kan være værdsat, da disse børn ofte er ramt af andre komplicerede forhold, der påvirker deres udvikling.\nFlest indikationer blandt NOAKs2\nUd over at være den eneste FXa-hæmmer med indikation for børn og unge med VTE, er Xarelto også den eneste NOAK, der er godkendt til forebyggelse af aterotrombotiske hændelser hos voksne patienter med koronararteriesygdom eller symptomatisk perifer arteriesygdom med høj risiko for iskæmiske hændelser.\nXarelto er desuden godkendt til:\nForebyggelse af apopleksi og systemisk emboli hos voksne patienter med ikke-valvulær atrieflimren.\nBehandling af dyb venetrombose (DVT) og lungeemboli (LE) samt forebyggelse af recidiverende VTE (DVT og LE) hos voksne.\nForebyggelse af venøs tromboemboli (VTE) hos voksne patienter, som gennemgår planlagt hofte- eller knæledsalloplastik.\nØnsker du at modtage faglig opdatering fra Bayer?\n1. Xarelto® (rivaroxaban ) produktresume, afsnit 4. 1, senest opdateret 01 /2021. OBS – med x\nJannie Aarkrogh Steen\nMobil: 2845 8878\nSenest opdateret: 05/2021


Ny aktivitetspulje til kulturaktører – Amatørernes Kunst & Kultur Samråd\nNy aktivitetspulje til kulturaktører\nOn februar 1, 2022 marts 3, 2022 By akkssiteIn Ikke-kategoriseret\nSom led i genåbningen er der oprettet endnu en aktivitetspulje til kulturaktører, der giver tilskud til gennemførelse af publikumsrettede aktiviteter i perioden fra den 1. til den 15 februar 2022. Puljen kan også søges af paraplyorganisationer indenfor det amatørkulturelle område. Deadline er 21. februar 2022.\nPuljen kan søges af aktører, som har stående publikummer, eller har plads til over 500 siddende publikummer og dermed har været pålagt restriktioner i perioden 16. januar – 31. januar. Aktiviteterne skal derudover have billetsalg, offentlig adgang og mindst 26 fremmødte publikummer. Puljen kan søges af aktører, hvis primære formål er at skabe publikumsrettede kulturaktiviteter, fx teatre og spillesteder.\nParaplyorganisationer på det amatørkulturelle område, kan ansøge på vegne af deres medlemmer, hvis de i ansøgningen omfattede medlemmers samlede omsætning opfylder kravet om en årlig omsætning på mindst 1 mio. kr.\nDer kan søges til dækning af en lang række omkostninger.\nDu kan læse mere om puljens retningslinjer HER\nNødpulje til tabte indtægter under nedlukning er nu åben


Hvad hvis jeg kæntrer? | Logstorsejlklub.dk\nPosted by mustafa on november 25, 2018 | Featured\nHvis du sejler i en jolle eller an anden båd, der ikke har en køl med betydelig ballast, vil du kæntre før eller senere – sandsynligvis før. Det er meget almindeligt ved disse både, og folk der er vant til at sejle i dem lærer at rette dem hurtigt op uden meget besvær. Faktisk er det en del af det sjove, og når du bliver mere dygtig, kan du måske prøve sådan en slags båd. Men det er ikke alle, der synes, at det er lige sjovt at starte i en jolle, når de først skal lære at sejle. Derfor kan det være en god ide at starte med en kølbåd, der meget sjældent kæntrer (som regel kun hvis kølen knækker).\nKølbåde har masser af ballast for at holde dem oprejst i de fleste vejrforhold, måske med undtagelse af hvis man er fanget midt i en orkan. Selv i disse tilfælde kan store kølbåde holde sig oprejste. De fleste både, uanset størrelse, vil krænge når der er lidt frisk vind. Hvis der er stærk vind, kan du sagtens opleve, at båden hælder så meget til siden, at du får vand på dækket. Det er noget s om erfarne sejlere plejer at nyde som en del af en god sejlads. Heldigvis har kølbåde fysikken på deres siden, så der er ikke sandsynligt, at du kommer til at kæntre.\nEn af grundene er sejlets overflade. Når en båd begynder at krænge, er den overflade af sejlet, som vinden rammer nemlig mindre. Det betyder et mindsket tryk på sejlet, hvilket gør at båden krænger gradvist mindre. Forestil dig at du står i en stærk vind med et stykke pap eller krydsfiner. Hvis du forsøger at holde pladen lige op, vil vinden blæse den væk. Men hvis du læner den i en 45 graders vinkel, vil trykket være meget mindre. Det samme sker med sejl, og jo længere bådene krænger, jo mindre tryk er der.\nFor det andet er der en ballast i kølen, som kan stikke flere meter under vandlinjen, så når båden krænger bliver dens vægt større. Forestil dig at du holder en håndvægt i din hånd, og at din arm hænger lige ned fra din skulder. Løft nu håndvægten væk fra din krop, hold armen lige, og du vil opleve at det bliver tungere jo tættere armen kommer på at være vandret. Sådan fungerer en ballast, når båden krænger.


Mendy præsenteret på Estadio Santiago Bernabéu\nSkrevet af Jesper. Udgivet onsdag, 19. juni 2019 20:21\nFerland Mendy blev i dag præsenteret på Estadio Santiago Bernabéu, hvor Florentino Pérez blandt andet sagde følgende:\n- Vi gennemlever fuldstændig forventningsfyldte dage. Vi ønsker at gøre Real Madrids historie større. Tre CL-titler i træk og fire på fem år er i hjertet hos Madridismoen. Det er en bedrift af disse spillere. Det er svært at avancere, men denne klub har det i sine gener at udvikle sig. I dag er igen en stor dag. Vi siger velkommen til den spiller, som to år i træk er kåret som bedste venstre back i den franske liga af spillerne: Ferland Mendy. En mand, som om nogen ved hvad det vil sige at kæmpe mod udfordringer. Du har valgt Real Madrid, fordi det var dit store ønske, selv om de store klubber i Europa ville have dig. Nu begynder en ny stor udfordring for dig. Du er et eksempel på overvindelse, noget som går hånd i hånd med dette hold. Du kommer til en venligt indstillet og eksemplarisk trup. Her er kravene maksimale. Du er fysisk stærk og hurtig og er i stand til at deltage i angrebene. Det siger man om dit spil. Jeg vil gerne takke dig for dit ønske om at spille i klubben med de fleste titler. Livet har mere end en gang budt dig enorme udfordringer. Velkommen til dit hjem.\nHerefter fik Ferland Mendy ordet og i en kort tale på fransk takkede han Florentino Pérez for at vise ham tillid og at han glædede sig til at vinde titler med klubben. Herefter afsluttede han med det obligatoriske Hala Madrid.\n[14/11 20:05] Spansk presse: Real Madrid har gentleman-aftale med Modric\n[14/11 19:59] Marcelo træner med igen\n[14/11 17:09] Fransk folkekrav om Benzema på landsholdet\n[14/11 16:11] Real Madrid-brok over ekstra 29 timers forberedelse til Barcelona\n[13/11 21:03] Officielt: Tidspunktet for El Clásico er fastlagt\n[13/11 20:52] Det kniber med spilletiden for Militão\n[13/11 20:34] Castilla tæt på bunden\n[13/11 20:29] Nacho i sidste fase af genoptræning\n[13/11 20:09] José Luis Fidalgo Veloso er død, 82 år gammel,\n[13/11 19:55] CIES: Real Madrid har udlejede spillere for 261 millioner €\n[13/11 19:11] Benzema vandt Mahou-pris for tredje måned i træk\n[13/11 14:05] Bale spiller mere for Wales end for Real Madrid\n[13/11 11:17] Le Parisien: Real Madrid forbereder gigantisk Mbappé-bud\n[13/11 10:50] Modric modtog Golden Foot-pris\nSpansk presse: Real Madrid har gentleman-aftale me...\nOfficielt forlængede han i 2016 til 30. juni...\nBale spiller mere for Wales end for Real Madrid\nVi ved jo ikke hvorfor Bale (og James) ikke...\nEr der nogle der har en kilde på Modric's...\nIfølge spansk presse...\nLe Parisien: Real Madrid forbereder gigantisk Mbap...\nVinicius til en halv milliard kr,. eller mere end...\nVi har 4125 gæster og


Her kan du kigge på alle opslåede journalist elev job – Søg stilling som journalist elev .\njournalist elev job\nDer forefindes på mystisk vis ikke validerede statistikker, der oplyser hvor mange journalist elev job, som lægges online hvert år.\nDer er et dusin arbejdsgivere, der lægger jobopslag op som journalist elev. Jobsites.dk scanner alle ledige job og kan oplyse, at der er mere end fire organisationer, der har folk ansat med titlen journalist elev.\nOm jobbet som journalist elev\nStillingen som journalist elev er eftertragede. Ift., hvor mange ledige stillinger som journalist elev, der findes, så er der relationelt mange, som ønsker netop disse job, og det gør sandsynligheden for at få jobbet som journalist elev mellem. Tiderne skifter jo altid og til sider kan jobbet være henholdvis lettere eller sværere at få fingrene i de ledige job. I et journalist elev job får du en hverdag, hvor du oplever en fin afveksling mellem hektiske perioder og rolige perioder. Du skal være vænnet til at du har kontakt med andre mennesker og at det er en vigtig part af din arbejdsdag, selvom det dog kan variere fra job til arbejde.\nSådan får du job som JOURNALIST ELEV\nØnsker du arbejde som journalist elev Så er du kommet til det rigtigt sted. Her på siden, er vi specialiserede i journalist elev job. Vi har altid det største udvalg af ledige job, som passer til dig og dine behov til et job som journalist elev. Den hurtigste vej til dit nye arbejde som journalist elev. finder du, når du søger efter job på et site med speciale i præcis din branche. Således kan du være sikker på at opspore de ledige stillinger, virksomhederne annoncerer og komme først med din ansøgning til drømmejobbet. Vil du være 100 procent sikker på aldrig at overse gode jobmuligheder, kan du også også oprette en mailagent via en jobportal, der per automatik adviserer dig, når der indrykkes nye job, som journalist elev. Klik ind på Danmarks hurtigst voksende jobsite, og lade dig inspirere af de mange spændende stillinger, du finder her. Der er med garanti også et job, der matcher dig. På bloggen kan du ligeledes finde rådgivning, genveje og anbefalinger til, hvordan du laver en effektiv ansøgning og et professionelt CV. Skal du til jobsamtale, så se vores guide til, hvordan du mest hensigtsmæssigt,klogest forbereder dig til samtalen. Vi ønsker dig held og lykke med din jobsøgning!